Қуръонга қулоқ тутинг\n"Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!" (Аъроф, 204).\nУшбу ояти карима Пайғамбаримиз (соллаллоҳу алайҳи ва саллам) намоз ўқиётганларида нозил бўлган. Абу Ҳурайра (розияллоҳу анҳу)дан ривоят қилинади: "Саид ибн Мусаййиб (розияллоҳу анҳу): "Расулуллоҳ (соллаллоҳу алайҳи ва саллам) намоз ўқиётган пайтда, у зотнинг олдиларига мушриклар келиб: "Кофир бўлган кимсалар (бир-бирларига: «Муҳаммад тиловат қилаётган вақтда) сизлар бу Қуръонга қулоқ солмангиз ва (уни чалғитиш учун) жаврайверингиз!" дейишди. Шунда Аллоҳ таоло "Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!" (Аъроф, 204) оятини нозил қилди", деди" (Қуртубий тафсири).\nМанбаларда мазкур оят намозда гапирмаслик ҳақида нозил бўлгани айтилади. Ушбу оят нозил бўлишидан олдин мусулмонлар намозда гапираверишар эди. Абул Олия (розияллоҳу анҳу)дан ривоят қилинади: "Набий (соллаллоҳу алайҳи ва саллам) имом бўлиб, саҳобаларга намоз ўқиб бераётганларида, улар у зот (алайҳиссалом)нинг орқаларида овоз чиқариб қироат қилишди. Шунда: "Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!" (Аъроф, 204) ояти нозил бўлди" (Самарқандий тафсири).\nБаъзи маълумотларга кўра юқоридаги оят имом хутба ўқиётганда бошқалар тинглаши ҳақида нозил бўлган. Имом ибн Аробий (раҳматуллоҳи алайҳ): "Бу маълумот заиф ҳисобланади. Чунки хутбада Қуръон оятлари кам ўқилади. Ҳанафий мазҳаби таълимотига кўра хутбани бошидан охиригача гапирмасдан тинглаш вожиб ҳисобланади", деган. Имом Наққош (роҳимаҳуллоҳ): "Бу оят Макка шаҳрида нозил бўлган. У ерда хутба ҳам жума намози ҳам бўлмаган", деб таъкидлайди. Абу Мусо Ашъарий (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам): “Имом намоз ўқиётганда такбир айтса, такбир айтинглар, қироат қилса тинглаб туринглар”, дедилар”, (Имом Муслим ривояти).\nМазкур оятда “сукут сақлангиз”, деб таржима қилинган “анситу” сўзидан қироат пайтда жим туриш ва оятларни охиригача эшитиш каби маънолар тушунилади. Шунингдек, муқаддас динимизда жамоат намозида имом қироат қилаётганда, хутба ўқилаётганда ва Қуръони карим тиловат қилинаётганда сукут сақлаб, ихлос билан тинглашга буюрилган.\nҚуръони карим мўмин-мусулмонларга буюк неъмат ва тенги йўқ инъомдир. Аллоҳ таоло Қуръони каримни бундай сифатлайди: "… Бу (Қуръон) имон келтирадиган қавм учун Раббингиздан кўрсатмалар, ҳидоят ва раҳмат (манбаи)дир»" (Аъроф, 203). Қуръони каримни қироат қилинганда гапирмай, жим туриб, тинглаган ва унга амал қилган банда мазкур оятдаги фойдаларни қўлга киритади ҳамда дунё ва охират саодатига эришади.\nИнсон Қуръони карим тиловат қилинганда ибодат ниятисиз жим туриши ва эшитиши мумкин. Лекин бунда Аллоҳнинг каломини тинглаш савобидан махрум бўлади. Агар банда ибодат ниятида Каломуллоҳни тингласа ва жим турса чексиз ажру мукофотга эга бўлади. Қуръони карим қироат қилинаётган пайтда гўё Аллоҳ таоло сўзлаётгандай бўлади. Оламлар Раббиси сўзлаганда, Унинг каломидан юз ўгириш, жим турмаслик ва тингламаслик мўмин-мусулмонларнинг хулқу одобидан эмас.\nБиз ўрганаётган оятда Қуръон тиловат қилинганда тинглаш ва жим туриш вожиб экани маълум бўлади. Каломуллоҳни тафаккур ва хушу билан тинглаш муқаддас динимиз талабидир. Қуръони каримни тинглаш қалбга шифо бўлиб, инсонни тоат-ибодат ва тақвога бошлайди. Натижада банда Аллоҳ таолонинг раҳмат ва мағфиратига эришади. Абу Ҳурайра (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам): “Ким Аллоҳ таолонинг китобидан бир оят тингласа, унга битта савоб кўпайтирилиб берилади. Ким Қуръон тиловат қилса, унга қиёмат куни нур бўлади”, дедилар” (Имом Аҳмад ривояти).\nҚуръони карим намоз ва хутбада ўқиладими ёки бошқа ўринларда қироат қилинадими, унга доимо қулоқ тутилади. Каломуллоҳ қаерда ва қандай ҳолда ўқилса ҳам унинг эшитиш одобига риоя этилади. Чунки Аллоҳ таоло ўз каломини бошқа барча гаплардан олий бўлишини, ажралиб туришини хоҳлайди. Мусҳафи шарифни таҳорат билан ушлаш бошқа китоблардан ажраб туришида муҳим омил ҳисобланади ва буюк Зотнинг каломини улуғлаш бўлади. Манашу Аллоҳнинг каломига буюклик ва маҳобат беради. Бунга мўмин-мусулмонлар амал қиладилар сўнгра уни одатга айлантириб, болаларини ҳам шу руҳда тарбия қиладилар. Натижада болаларнинг қалбларида Қуръонга муҳаббат уйғонади, унга нисбатан ҳурмат пайдо бўлади ва уни муқаддас китоб эканини англаб етадилар.\nҚуръони карим тинглашнинг ўзига хос одоблари бор. Каломуллоҳни эшитувчи, аввало, қалбини ҳозирлайди, ибодатни ният қилади, кўзини юмади, сийратию суратида хотиржам бўлиб, ихлос билан Аллоҳнинг каломига қулоқ солади. Қироат пайтида сажда оятини эшитса, сажда қилади. Тасбеҳ оятлари тиловат қилинса, Аллоҳ таолога тасбеҳ айтиб, Раҳмон Зотни улуғлайди. Жаннат, тақводорларга бериладиган инъомлар ва ваъдалар ҳақидаги оятлар зикр қилинганда Аллоҳнинг фазлини сўрайди. Дўзах, аламли азоблар ва ваъидлар ҳақидаги оятлар ўқилганда Аллоҳдан паноҳ сўрайди. Тиловат қилинган оятларга амал қилишни мақсад қилади.\nЖаъфар Содиқ (раҳматуллоҳи алайҳ) бундай дейди: “Ўзи хавф ва дахшатга тушиб, “Ҳасбуналлоҳу ва неъмал вакил (Бизга Аллоҳнинг ўзи кифоя. У вакилликка ўта лойиқдир!) (Оли Имрон, 173)” оятини ўқиб ҳимояланмаган одамдан ажабланаман. Чунки бундан кейин: “Улар (Бадрдан жангсиз) Аллоҳнинг неъмати ва фазли ила бирор ёмонликка учрамай қайтдилар. (Улар) Аллоҳнинг ризосини излаган эдилар. Аллоҳ, албатта, буюк фазл эгасидир” (Оли Имрон, 174), оятини эшитганман. Ғамга ботиб: “Ла илаҳа илла анта субҳанака инни кунту миназ золимин (Сендан ўзга илоҳ йўқдир. Сен (барча) нуқсонлардан покдирсан. Дарҳақиқат, мен (ўзимга) зулм қилувчилардан бўлдим)” (Анбиё, 87), оятини ўқиб ёрдам сўрамаган кишидан ажабланаман. Бу оятдан кейин: “Бас, Биз унинг (дуосини) ижобат қилдик ва уни ғамдан қутқардик. Биз мўминларга мана шундай нажот берурмиз” (Анбиё, 88), деган оятни эшитганман. Макр-ҳийла қилинган киши: “Ва уфаввизу амри илаллоҳи инналлоҳа басирун билибад (Мен ўз ишимни Аллоҳга топширурман. Зеро, Аллоҳ бандаларини кўриб турувчидир” (Ғофир, 45) оятини ўқиб нажот изламаган бандадан ажабланаман. Чунки бундан сўнг “Бас, Аллоҳ у (имон келтирган киши)ни уларнинг ёмон макрларидан сақлади” (Ғофир, 45) оятини эшитганман. Мол-мулк талабидаги одам: “Машааллоҳу ла қуввата илла биллаҳ (бор куч-қувват ёлғиз Аллоҳ биландир)” (Каҳф, 39) оятини ўқиб юрмаган одамдан ажабланаман. Чунки мазкур оятдан кейин: “Раббим менга сенинг боғингдан яхшироқ (боғ) ато этар” оятини эшитганман” (Каҳф, 40). Шунинг учун, Қуръони карим тиловат қилинганда ибодатни ният қилиб, чин дилдан тинглаб, унинг маънолари ва фойдаларини билишга ҳарис бўлмоғимиз гўзал одобдир.\nСуфён ибн Уяйна (раҳматуллоҳи алайҳ): “Илм олиш тинглашдан бошланади, сўнгра уни тушунилади ва ёд олинади кейин унга амал қилинади”, дедилар. Банда Каломуллоҳни холис ният билан тингласа, унинг қалбига Аллоҳ таоло нур солади ва тўғри йўлга ҳидоят қилади. Қуръони каримда марҳамат қилинади: “…Бас, (эй Муҳаммад!) Менинг шундай бандаларимга хушхабар берингки, улар гапни тинглаб, сўнг унинг энг гўзалига (фойдалисига) эргашадилар. Айнан ўшалар Аллоҳ ҳидоят этган зотлардир ва айнан ўшаларгина ақл эгаларидир” (Зумар, 17-18).\nҚуръони карим рамазон ойи қадр кечасида дунё осмонидаги Байтул иззага тўлиқ-мукаммал қилиб туширилди. Сўнгра Муҳаммад (соллалоҳу алайҳи ва саллам)га бўлак-бўлак қилиб нозил қилинди. Аллоҳ таоло шундай марҳамат қилади: “Рамазон ойи – одамлар учун ҳидоят (манбаи) ва тўғри йўл ҳамда ажрим этувчи ҳужжатлардан иборат Қуръон нозил қилинган ойдир” (Бақара, 185 оят). Шунинг учун Рамазон ойини Қуръон ойи деб ҳам номланади.\nШаъровий, Ибн Касир тафсирлари асосида\n2735 марта ўқилди\nҚуръони карим тиловати,\nДругие материалы в этой категории: « Гуноҳлар кечирилишини хоҳлайсизми?\tҚуръон тиловатини тарк этмайлик! »


2020 йилда Ўзбекистон пахтасининг неча фоизи қўл меҳнати билан терилиши маълум қилинди — Sof.uz\n2020 йилда Ўзбекистон пахтасининг неча фоизи қўл меҳнати билан терилиши маълум қилинди\n11.09 09:41 537 Ўзбекистон\n2020 йилги пахта йиғим-терими мавсумида республика бўйича экилган пахтанинг 10 фоизи пахта териш машиналарда, қолган 90 фоизи эса қўл меҳнати ёрдамида терилади. Бу ҳақда 9 сентябрь куни АОКАда бўлиб ўтган матбуот анжуманида Қишлоқ хўжалиги вазирлиги бошқармаси бошлиғи Қодир Исмоилов маълум қилди.\n«Соҳада техника таъминотини янада яхшилаш, механизация даражасини ошириш бўйича Президент қарори қабул қилинган. Шу қарор асосида бир қатор техника сотиб олувчиларга имтиёз берилган. Жумладан, республикада ишлаб чиқарилган қишлоқ хўжалиги техникаларини учун сотиб олувчиларга банк кредитининг 10 фоиз миқдори давлат томонидан қоплаб бериш механизми жорий этилган. Шунингдек, Қашқадарё, Жиззах, Сирдарё ва Тошкент вилоятларида пахта териш машиналари учун хизмат ҳақи харажатидан 30 фоизи қоплаб берилади.\nШу билан бирга 2019 йилда 11 мингдан ортиқ, жами 1 триллион 600 миллиард сўмлик қишлоқ хўжалиги техникалари етказиб берилди. Хусусан, 2020 йилда Тошкент қишлоқ хўжалиги техникалари заводидан жами икки турдаги 800 дона пахта териш машиналари ишлаб чиқарилган ва жойларга етказилган. Ўтган 2019 йилда пахта териш машиналари билан жами пахтанинг 3,5 фоизи терилган бўлса, бу кўрсаткични 2020 йил учун 10 фоизга етказиш режалаштирилган. Бундан ташқари, кўрсаткичларни 2021 йилда 18 фоизга, 2022 йилда 28 фоизга, 2023 йилда 41 фоизга ва 2026 йилгача 73-75 фоизга етказиш режалаштирилмоқда», — деди Қодир Исмоилов.\nТадбирда айтилишича, 2019 йилда пахтани териш бўйича пахта териш машиналарига бир килограмми учун 600 сўмдан берилган бўлса, бу йилда 920 сўм қилиб белгиланди. Хулоса қилиб айтганда, 2020 йилги режалаштирилаётган пахтанинг 305 минг тоннаси пахта териш машинасида, қолган 800 минг тонна пахта қўл меҳнати ёрдамида терилади.\nинсон ҳуқуқлари пахта терими қўл меҳнати\n15.09 16:18 1212\n15.09 10:02 787\n14.09 17:55 686 Жамият


САВОБЛАРНИ КЎПАЙТИРИБ, ГУНОҲЛАРДАН ПОКЛОВЧИ РАМАЗОН\n≡Бугуннинг гапи 16:39, 17.05.2018 ✔544\nКуни кеча Президентимизнинг «Рамазон ойини муносиб тарзда ўтказиш тўғрисида»ги қарори эълон қилинди ҳамда бу йилги Рамазон ойининг илк куни 17 майдан бошланиши алоҳида қайд этилди. Қарорда таъкидланганидек, Рамазон халқимиз учун эзгулик, саховат, меҳр-шафқат рамзи ҳисобланади.\nХИЗМАТ ЭЛГАМИ ЁКИ ЧЎНТАККА?\n≡Бугуннинг гапи 16:33, 17.05.2018 ✔613\nБугун бозорларимиз тўкин-сочин. Исталган маҳсулотни топасиз. Бироқ...\nТЎЙДАН ОЛДИНГИ ТОМОША\n≡Бугуннинг гапи 19:23, 10.05.2018 ✔550\nёхуд замонавий қайлиқ можароси\nВилоят сафарларидан бирида кўринишидан анча камсуқум бир йигит: «Кечирасиз, алоҳида гаплашиб олсак бўладими?» деб қолди. Унинг илтимосини бажонидил қабул қилдим.\nЎН СЎМ ОРТИДАН МИЛЛИОНЛАР\n≡Бугуннинг гапи 19:22, 10.05.2018 ✔418\nБу кимнинг чўнтагига тушяпти?\nПластик карта жорий этилгани заб иш бўлди-да. Мана, энди оддий дўконда ҳам, минимаркету супермаркетда ҳам тарозидан урса урадики, аммо ҳисоб-китобдан уролмайди. Чунки 11 минг 985 сўмлик харидингиз учун сотувчи картангиздан 12 минг сўм ечиб ололмайди.\n≡Бугуннинг гапи 15:19, 03.05.2018 ✔630\n≡Бугуннинг гапи 15:18, 03.05.2018 ✔515\nБИР СИҚИМ ТУПРОҚ ҚАДРИ\n≡Бугуннинг гапи 15:14, 03.05.2018 ✔566\nёхуд етмиш йилдан сўнг топилган ўзбек жангчиси қабри\n«Бутун дунёда миллионлаб инсонлар ҳалок бўлишига сабаб бўлган, мислсиз йўқотишлар, талафот ва мусибатлар олиб келган Иккинчи жаҳон уруши инсоният тарихидаги энг даҳшатли, энг қонли қирғин бўлганини ҳеч ким унутмайди. Ушбу бешафқат урушда қатнашган 1,5 миллиондан ортиқ ўзбекистонликларнинг ярим миллиондан зиёди ҳалок бўлганини халқимиз ҳеч қачон ёдидан чиқармайди».\nЙИГИРМА АСКАРНИНГ МУЗЛАГАН РИЗҚИ\n≡Бугуннинг гапи 15:13, 03.05.2018 ✔483\n...Атрофни қоп-қора тутун қоплади. Бир зумда ҳамма ёққа қип-қизил қон сачраб, музга сингиб кетмоқда. Туйқус осмонда пайдо бўлган самолётнинг зарбидан қочиб қутилганлар ҳам оғир ярадор эди. Милтиғига тираниб, жонини чангаллаб ўтирган Фазлиддин рўпарасида пайдо бўлган шарпани ҳатто илғамади ҳам. Ҳаммаси тамом, «Ой бориб, омон қайтгин», дея кузатиб қолган муштипар онасини бошқа кўрмайди...\n≡Бугуннинг гапи 17:02, 26.04.2018 ✔559\nИЛЛАТНИНГ ЎҚ ТОМИРИ\n≡Бугуннинг гапи 15:37, 19.04.2018 ✔532\nУни бартараф этмасдан ижобий натижага эришиб бўлмайди\nЁшларимиз қалбида ватанпарварлик руҳини кучайтириш, соғлом турмуш тарзини тарғиб этиш нега тобора долзарблашиб боряпти? «Оммавий маданият» аталмиш маънавий ҳамда ахлоқий тубанлик ботқоғи тобора кўпроқ ташвишлантираётганининг сабаби нимада?\n≡Бугуннинг гапи 15:36, 19.04.2018 ✔536\nЯқинда бозорда синглим учун ўйинчоқ изладик. Ниятимиз, қирқ кокилли, эгнида атлас либосли қўғирчоқ олиш эди. Бироқ афсуски, бундай қўғирчоқни топиб бўлмади.\nНОМУСГА ТАҲДИД СОЛАЁТГАН ДАРД\n≡Бугуннинг гапи 14:02, 13.04.2018 ✔515\nАёл тақдири, оила таназзули, нафс балоси\nБу мавзуда ёзиш оғир, ўқиш ҳам. Лекин жим туриб ҳам бўлмайди. Қулоғингизга ёқмайдиган, қалбингизни тирнайдиган гаплар бўлса, аввалдан узр сўраймиз.\n≡Бугуннинг гапи 18:17, 05.04.2018 ✔539\nДАБДАБА ШУҲРАТ КЕЛТИРМАЙДИ, АКСИНЧА...\n≡Бугуннинг гапи 12:53, 30.03.2018 ✔732\nАВВАЛ ЎЗИМИЗГА БОҚАЙЛИК\n≡Бугуннинг гапи 12:52, 30.03.2018 ✔492\nёхуд тўйлардаги исрофгарчилик нега камаймаяпти?\nОловни сув билан ўчириб бўлмайди. Шунинг учун уни асосан кўпик ва шунга ўхшаш нарсалар билан бартараф этиш мумкин. Сув таркибидаги водород ўтни ўчиришга интилгани билан ундаги кислород оловни баттар алангалатади.\n✔ 35  10:23, 16.03.2019\n✔ 52  12:00, 07.03.2019\n✔ 46  11:59, 07.03.2019\n✔ 56  11:57, 07.03.2019\n✔ 79  14:16, 01.03.2019


Касбим — фахрим – Сурхон тонги\n22 daqiqa олдин\nБош саҳифа / Таълим / Касбим — фахрим\nКасбим — фахрим\nОктябр 3, 2017\tТаълим Изоҳ қолдириш 3,137 Кўрилди\nБинолар ичида муқаддаси мактаб, касблар ичида муаллимлик деб билади ва “Устоз отангдек улуғ” деб шарафлайди доно халқимиз.\nМузработ туманида ёшларга таълим-тарбия бериб келаётган масканлар орасида бизнинг 21-умумий ўрта таълим мактабини ҳам фахр билан тилга олишади. Мактабимизда ўзбек ва рус тилларида дарс ўтилади.\n1985 йилда ишга тушган зиё маскани 32 йилдирки, кўплаб шогирдлар: ҳарбий, ўқитувчи, шифокор, фермер, тадбиркор ва бошқа касб эгалари етишиб чиқмоқда.\nЖорий ўқув йилда 37 нафар педагоглар 346 нафар ўқувчиларга зиё тарқатишмоқда. Мактабимизнинг фахрий ўқитувчиларидан Роза Абдурахмонова, Климко Венера, Зоя Ли, Абдимурод Чориев, Адиатулина Римма, биринчи директорларидан Анашкина Лидия, марҳум Жамил Ғаниевларни ҳурмат билан тилга оламиз.\nМактабимиз кўп йиллардан буён туман мактаблари рейтингида кучли 10 таликдан жой олиб келмоқда. Фан олимпиадаси, “Билимлар беллашуви”, “Ижодкор ўқитувчи”, “Йилнинг энг яхши фан ўқитувчиси” кўрик-танловлари туман ва вилоят босқичларида ўқитувчи ҳамда ўқувчиларимиз фаол иштирок этиб келишмоқда. 2018 йилда мактабимиз жорий таъмирлаш дастурига киритилган. Келгусида ҳам мактабимиз ўз шогирдлари билан фахрланиб, эл олдида ўз ҳурматига лойиқ бўлади. Зеро, шеърият мулкининг султони А. Навоийнинг “Ким сенга бир ҳарф ўқитмиш ранж ила, Айламак бўлмас адо, анинг ҳаққин минг ганж ила” деган мисралари асрлар оша ўз исботини топиб келмоқда.\nОлдинги Ўрмончилар уйи қурилди\nКейинги Кексаларга ғамхўрлик\nКексалари қадрланаётган юрт\nМактаб ярмаркалари қандай ўтказилди?


Ҳамдардлик билдирамиз - Hidoyat.uz\nАсосий саҳифа Янгиликлар Ўзбекистон янгиликлари Ҳамдардлик билдирамиз\nЧоп этилди Sentabr 22, 2020 Ҳамдардлик билдирамизda fikr bildirishni o'chirish\nЎзбекистон мусулмонлари идораси жамоаси эл ардоғидаги сухандон, Тошкент ислом институти “Ижтимоий фанлар” кафедраси ўқитувчиси Шуҳрат Қаюмовнинг вафоти муносабати билан чуқур таъзия изҳор этади.\nШуҳрат домла Қаюмов Тошкент ислом институтида 2009 йилдан буён “Воизлик санъати” фанидан таълим бериб келаётган эди. Шу йиллар давомида Ўзбекистон мусулмонлари идораси ва институт фаолиятидаги илмий-маърифий ва маданий тадбирларни ўтказишда фаол иштирок этди. Қатор йиллар анъанавий республика Қуръон мусобақаларида бошловчилик қилди.\nСўнг пайтларда Қуръони карим маънолари таржимаси ва тафсирини овозлаштириб аудио шаклда тайёрлаётган эди, аммо бу ишлари охирига етмай қолди. Фарзандларини ҳам диёнатли қилиб тарбиялаган эди.\nАллоҳ таоло охират сафарига кузатилаётган марҳумнинг барча солиҳ амалларини ўзига ҳамроҳ айлаб, Ўз мағфиратига олсин.\nҲақ таоло марҳумнинг фарзанду аржумандлари ва барча яқинларига гўзал сабр берсин.\nЎзбекистон мусулмонлари идораси жамоаси, уламолари, имом-домлалари ва ўқитувчи-мударрислари номидан марҳумнинг яқинларига чуқур ҳамдардлик билдирамиз.


Обама, Клинтон ва бошқа сиёсатчиларга бомбали пакет юборилди\nГлавная - Новости - Обама, Клинтон ва бошқа сиёсатчиларга бомбали пакет юборилди\nМахфий хизмат Обама ҳам, Клинтон ҳам хавф остида бўлмаганини таъкидлаган\nКеча, 24 октябрь куни АҚШ Махфий хизмати Хиллари Клинтон ва Барак Обамага юборилган почта жўнатмасида портловчи моддалар аниқланганини маълум қилди.\nАҚШ собиқ президенти Барак Обамага бомба унинг Вашингтондаги уйига юборилган. Клинтонга бўлса, Нью-Йорк ташқарисида Чаппакуадаги уйига юборилган.\nМахфий хизмат Обама ҳам, Клинтон ҳам хавф остида бўлмаганини таъкидлаган. Шубҳали буюмлар махсус тайёрланган ходимлар томонидан одатий текширув жараёнлари вақтида аниқланган.\nШундан сўнг, аналогик портловчи моддалар бошқа манзилларга ҳам юборилгани маълум бўлган. Хусусан, Колумбия округидаги президент администрациясига юбориладиган почта жўнатмаларини саралаш билан шуғулланувчи ҳарбий базада ҳам бомба аниқланган. Кейинроқ Махфий хизмат бу хабарни тасдиқламаган.\nЯна бир жўнатма Нью-Йоркдаги CNN таҳририяти жойлашган “Тайм-Уорнер-Сентр” томон кетаётган жўнатмалар ичида аниқланган. Кейинчалик маълум бўлишича, бу жўнатма CNN’да эксперт сифатида чиқадиган МРБнинг собиқ директори Жон Бреннанга мўлжалланганлиги аниқланган. Бинонинг маълум қисми эвакуация қилинган. Полиция жўнатмада портловчи модда ва оқ кукун бўлганини маълум қилган.\nСобиқ президент Барак Обама ва АҚШ президентлигига номзод бўлган Хиллари Клинтонга юборилган жўнатмаларда қўлбола бомбалар бўлгани маълум қилинган. Шундай пакетни душанба куни инвестор ва филантроп Жорж Сорос ҳам қабул қилиб олган.\nПрезидент Дональд Трамп вазият ҳақида Федерал разведка бюросининг террорчиликка қарши кураш бўлимига хабар берган. Ҳозирда текширув ишлари бошланган.\nАҚШ вице-президенти Майкл Пенс Twitter’даги саҳифасида “Биз собиқ президент Обама, Клинтон, CNN ва бошқаларга ҳужум уюштиришга уриниш бўйича текширув ўтказамиз”, деб ёзган.\nХиллари Клинтон Флоридадаги чиқишида Махфий хизматга миннатдорлик билдириб, ўзи ва оиласи ҳозирда яхши кайфиятда эканини таъкидлаган.\nБарак Обама вакили унга келган бомба ҳақида ҳеч нима демаган.Плееры с фильмом для сайта онлайн кинотеатра


Жамшид Абруев Молия вазири ўринбосари лавозимига тайинланди\nЎзбекистон Республикаси президентининг 9 июлдаги қарорига асосан Жамшид Исмаилович Абруев Молия вазири ўринбосари лавозимига тайинланди.\nЖамшид Абруев 1979 йил Тошкент шаҳрида туғилган, миллати ўзбек. Маълумоти олий, 1999 йилда Самарқанд қишлоқ хўжалиги институти ва 2004 йилда Тошкент Давлат иқтисодиёт университетларини тамомлаган.\nУ ўз фаолиятини 2000 йилда Самарқанд шаҳар Темир йўл тумани халқ таълими бўлими «Марказлашган хисобхона» ҳисобчиси, бош ҳисобчи ўринбосари лавозимида бошлаган. 2003 йилда Самарқанд шаҳар, Темир йўл тумани ҳокимлиги молия бўлими «Бюджет инспекцияси»нинг 1-даражали иқтисодчиси бўлган. 2004 йилда Самарқанд вилояти, Тойлоқ тумани ҳокимлиги молия бўлими даромадларни режалаштириш ва иқтисодий таҳлил қилиш бўйича 1-даражали иқтисодчиси лавозимида фаолият юритган.\n2004 йилдан 2012 йилга қадар Самарқанд вилоят ҳокимлигининг Молия бошқармаси 1-тоифали иқтисодчиси, етакчи иқтисодчиси, бош иқтисодчиси, бўлим бошлиғи муовини лавозимларини эгаллаган. Кейинчалик Тошкент вилоят ҳокимлиги Молия бошқармаси Мулк таркибида давлат улуши бўлган хўжалик субъектларида дивидендларни ҳисобланишини ва ишлатилишини назорат қилиш бўлими бош ҳисобчи-эксперти сифатида ишлаган.\nМолия вазирлиги тизимида 2012 йилда Ижтимоий соҳа ва фанни молиялаштириш бош бошқармасининг Умумий ўрта ва мактабгача таълимни молиялаштириш бўлими етакчи иқтисодчиси сифатида бошлаган, бўлим бошлиғи ўринбосари ва бўлим бошлиғи лавозимларида фаолият юритган.\n2017 йилда Ўзбекистон Республикаси Молия вазирлиги Ижтимоий соҳа ва фанни молиялаштириш бош бошқармаси бошлиқ ўринбосари, 2017 -2018 йилларда вазирлик Давлат бюджети бош бошқармаси бошлиғи ўринбосари ва биринчи ўринбосари лавозимида ишлаган.\nУ 2019 йил февралидан буён Молия вазирлиги Давлат бюджети бош бошқармаси бошлиғи лавозимида ишлаб келаётганди.\nЭслатиб ўтамиз, 2019 йил майидан Молия вазири ўринбосари лавозимида ишлаган Шоҳрух Шораҳметов 2020 йилнинг 3 июлида Соғлиқни сақлаш вазирига ўринбосар бўлганди.\nЎзбекистонда илк бор 5 йиллик давлат қимматли қоғозлари муомалага чиқарилди\nДавлат харидларидаги шаффофлик қандай таъминланади? — Молия вазирлиги расмийлари билан суҳбат\n«Бу – эришса бўладиган катта мақсад». Молия вазирлиги капитал бозорини қандай ривожлантирмоқчи?\nМолия вазирлиги тузилмасида Капитал бозорини ривожлантириш департаменти ташкил этилади


Мантиқ инсонни алдамайди, шунинг учун ҳам\nбутун математика мантиқ устида қурилгани учун у ҳамма вақт ростни ростга, ёлғонни ёлғонга ажратади. Мантиқдан фарқли ўлароқ тажриба (эксперимент) “алдаши” мумкин, яъни тажриба ўтказишда олим адашиши мумкин. Тажриба мутлоқ ҳақиқат бўла олмайди, у ҳақиқатга исталганча яқинлашиши мумкин, холос. Физика, химия, биология, иқтисод, медиқина (ва б.) каби фанлар ана шулардандир.\nИшониб қолғон ёмон (Э. Воҳидов)\nАгар ўзбеклар ичида соғлом мухолифат бўлса, бу куч бир неча душманга қарши кураш олиб бориши керак: 1) И.Каримов бошлиқ мустабид ҳукумат; 2) 90-чи йиллар бошида шаклланган мухолифатнинг шарлатан-сиёсатчилари ва 3) уларга хизмат қилаётган расмий ва норасмий оммавий ахборот воситалари ШУ ДУШМАНЛАРДИР,\nPrevious postАСОСИЙ БУЮРТМАЧИ\nNext postМАНТИҚ, ЭҲТИРОС ва МАНФААТ


Инглиз нашри — badlefthook.com сайти Ўзбекистон терма жамоаси аъзоси, профессионал боксда икки йўналиш чемпиони Муроджон Аҳмадалиев ҳақида катта мақола тайёрлади.\nЭътиборингизга мазкур мақолани ўзбек тилига таржима қилган ҳолда тақдим этмоқчимиз.\n“Менга энди ҳеч қачон юра олмаслигимни, энди бокс туша олмаслигимни айтишганди“, — дейди Муроджон Аҳмадалиев таржимони Алик Фролов орқали. “MJ” болалиги, қийинчиликлар ҳақида гапираётганида унинг овозидан ҳис-ҳаяжон сезилиб турарди.\nЎтган йилнинг апрель ойида DAZN ва Matchroom Boxing билан шартнома имзоланганидан сўнг боксчининг фаолиятида портлаш юзага келди. Жоель Диас қўл остидаги 25 ёшли спортчи профессионал боксдаги саккизта жангдаёқ иккита чемпионлик камарини қўлга киритди. Жангларнинг сўнгида у январь ойида Даниель Романни мағлуб этди.\nУшбу муваффақиятлар ўз-ўзидан бўлиб қолгани йўқ. Муроджон бунгача қаттиқ меҳнат қилди. 9 ёшида у “уй боласи“ сифатида отасига, оиласига ёрдамлашарди. Ота-она, иккита опаси билан Ўзбекистоннинг Наманган вилоятида яшайдиган Муроджннинг мақсадлари юқори эди.\n“Бизда деярли ҳеч нарса йўқ эди“, — дейди Кака. “Кака“ — унинг лақаби. Муроджон ёшлигида футболни, жумладан бразилиялик плеймейкернинг ўйинларини яхши кўрарди ва унинг футболкасини кийиб юрарди.\n“Мен қўлимдан келган барча ишни қилишга тайёр эдим. Вақтида ёзда паркда ишлаганман. У ерга ташриф буюрувчилар суратга тушишарди. Менинг ишим ким сурат олса, уларни тезда ишлаб, эгаларига топширишдан иборат эди. Паркда менга рақобатчилар ҳам бор эди, шунинг учун мендан бу ишни қилишда тезкорлик талаб этиларди.\nМуроджон суратларни тайёрлаш учун уч миль (4 километрдан ортиқроқ — изоҳ бизники) югурарди, қайтишда яна шунча масофани босиб ўтарди. Рақобатчиларда алтернатив транспорт воситаси бўлсада, у тезроқ ҳаракат қиларди.\n“Ходимлар мени яхши кўришарди, шунинг учун ҳар ёзда паркдаги энг яхши ишлардан бирини беришарди“, — дейди Муроджон.\nМаош кунига деярли икки долларни ташкил этар, Муроджон эса янги кроссовка сотиб олиш учун бир ҳафта давомида пулларни йиғиб борарди.\nБу вақтда спортчи футболни севарди. Лекин, унинг яқин дўсти боксга қатнашни бошлаганидан сўнг “MJ” ҳам у билан бирга янги спорт турига меҳр қўя бошлади. Кичкина, озғин, етарли вазн тоифасига эга бўлмаган Муроджон мусобақаларда қатнашиши учун 11 ёшга тўлиши керак эди. Ана шундан сўнг у расман турнирларда қатнашиш имконига эга бўларди.\n“Менежернинг жаҳли чиқди. У тез ёрдам чақирди ва мени касалхонага олиб боришди. Мен ишимни йўқота олмасдим. У ерга борганимда шифокорлар жароҳатимни гапириб беришди ва тузалиб кетишим учун саккиз ой кераклигини айтишди.\nМен ўша пайт иложсиз эдим, лекин яна боксга, энг асосийси ишимга қайта олишимга ишонардим“, — дейди у.\nОрадан саккиз ой ўтди ва оила аъзолар ҳамда шифокорларнинг айтишига қарамай, Муроджон бокс залига қайтди.\n“Мен кечки пайт соат 5 гача ишлаб, секин бокс залига кетардим. Ойим ишга кетаётганимда менга нон ва чой бериб юборардилар. Мен эса уларни машғулотларга ҳам кучим етиши учун ишдан сўнг ердим. Уйга соат 7 да кириб борардим. Бундай ҳолат ярим йил, яъни уйдагилар бундан хабардор бўлиб қолишгунича давом этди. Бундан уларнинг жаҳли чиқди. Лекин бокс залидаги мураббийим билан гаплашганидан сўнг, улар менда истеъдод борлигини тушуниб етишди.\nМен жароҳатлардан қутулдим. Аммо, икки йилдан сўнг оёқ ҳаракатларидаги муаммога дуч келдим. Мен бундай ҳолатда рақибимдан тезкорроқ ҳаракат қила олмаслигимни тушуниб етдим, шунинг учун зарбаларга чап бериб қолиш эвазига устунлик қилиш мумкинлигини ўргандим. Ўйлайманки, бу менга профессионал сифатида ёрдам берди“.\nЖароҳат бир неча йилдан сўнг яна Аҳмадалиевга ҳалал бера бошлади. Унга 15 ёшида иккинчи маротаба боксни ташлаш маслаҳати берилди. Лекин у тиббиёт ходимларининг гапларига эътибор бермасди.\n“Бундай омадсизликлар менга ёрдам берди. Мен доим кичкина ва кучсиз бўлганим учун, менда имконият берилавермасди. Лекин мен таслим бўлмасдим ва ўзимга тўлиқ ишонардим.\nТез орада Муроджон ҳаваскор боксда муваффақиятларга эриша бошлади: у 2012 йили ёшлар ўртасидаги жаҳон чемпионатида кумуш медаль қўлга киритди, кейин эса катталар ўртасидаги жаҳон чемпионатининг кумуш медали, Рио Олимпиадасининг бронзаси… Ўзбек спортчиларнинг янги авлоди бўлган Аҳмадалиев муваффақиятни жамоадаги бирдамлик билан боғлайди.\n“Барчаси ҳавасдан бошланганди“, — дейди у Ўзбекистон боксчилари ҳақида гапирар экан. “Улар ҳаваскор боксдаги муваффақиятлардан сўнг Ўзбекистонда машҳурликка эришишди. Аббос Атоев, Рустам Саидов, Элшод Расулов ва бошқалар. Мен уларга интилардим. Бизда шунингдек Собиқ Иттифоқ мактабини кўрган юқори савиядаги мураббийлар бор эди“.\nУ шунингдек терма жамоадаги дўстларини ҳам ҳурмат қилишини таъкидлади. “Биз жуда яхши дўстлар эдик. Бу жуда муҳим. Исроил Мадримов ва Баҳодир Жалолов. Жамоада бизни муваффақият сари етаклаётган соғлом рақобат бор эди.\n“MJ” профессионал боксга тезда мослашди. Саккизта жангдаёқ иккита чемпионлик камарини қўлга киритиб, Леон Спинксни рекордини такрорлаш ажойиб натижа бўлди. Аммо, бу тарих энди бошланаётганини кўрсатади.\n“Энг яхшилари мен учун ҳали олдинда. Менга DAZN ва Matchroom Boxing томонидан ишонч билдирилди ва мен ҳам уларга ишонаман“.\n“Бу ажойиб бўларди, чунки бизнинг услубларимиз ўхшаш. Биз бунга етиб келмоқдамиз. Мен Роман устидан қозонилган ғалабадан сўнг катта тажриба тўпладим ва меҳнат қилишда давом этяпман“.\n“Аввалига 122 фунтда мутлақ чемпион бўлмоқчиман. Кейин кўрамиз. Мен ҳозир ушбу вазнда ўзимни яхши ҳис қиляпман. Келажакда балки бошқа вазнга ўтарман.\nҲозир менга ишонмаганларга қараб, “Мен сенга айтгандимку!“ дейман“, — дейди Аҳмадалиев ғурур билан.\nЯкунда эса шундай деб қўшимча қилади:\n“Мен кўп гапиришни ёқтирмайман. Олдинда турган йиллар давомида ким энг зўри эканлигини ринг кўрсатади“.


Қашқадарёда бемордан 5000 сўм сўрагани учун бўшатилган фельдшер ишга қайта тикланди – Газета.uz\nҚашқадарёда бемордан 5000 сўм сўрагани учун бўшатилган фельдшер ишга қайта тикланди\nҚашқадарё вилояти Чироқчи тумани юқумли касалликлар шифохонаси ходими беморни рўйхатга олиш учун 5000 сўм сўрагани учун ишдан бўшатилган эди. «Адолат» СДП Чироқчи туман Кенгаши раиси Собир Ахмедов ва мутасадди ташкилотлар ҳамкорлигида олиб борилган тушунтириш ишлари натижасида фельдшер ишга қайта тикланди.\nLotinchada 15 июл 2021, 17:24 Жамият\nИюль ойининг бошида Чироқчи тумани тиббиёт бирлашмаси юқумли касалликлар шифохонаси кундузги муолажа фельдшери Ғ. А. лавозимидан озод қилинган ҳақида хабар берган эдик. Бунга тиббиёт ходимининг беморни рўйхатга олиш учун 5000 сўм сўрагани акс этган видеоёзув сабабчи бўлган. Соғлиқни сақлаш бошқармаси ушбу хабарни тасдиқлаб, ҳодисанинг 24 июнь куни бўлиб ўтганини маълум қилган. Фельдшер билан имзоланган меҳнат шартномаси 1 июль куни бекор қилинганди.\n«Адолат» СДП вилоят ва туман Кенгаши депутатлари, фаоллар билан бўлиб ўтган «нохуш ҳолат» атрофлича ўрганилди, дея хабар бермоқда партия ахборот хизмати.\n«Туман юқумли касалликлар шифохонаси ходимлари билан юзма-юз мулоқотда фельдшер Ғ.А.ни ҳар томонлама яхши ишлаши ҳақида маълумотларга эга бўлдик. Шундан сўнг муолажа фельдшери Ғ.А.ни ўз ўрнига қайта тиклаш юзасидан мутасадди ташкилотлар ҳамкорлигида кенг қамровли тушунтириш ишларини олиб бордик», — дея қайд этди партия.\nХабарга кўра, 12 июль куни «Адолат» СДП вилоят ва туман Кенгашига Чироқчи туман юқумли касалликлар шифохонаси бош шифокори С.Боймирзаев имзоси билан хат келган.\n«Унда ёзилишича, шифохона кундузги муолажа фельдшери Азамат Пардаевич Ғозиев юқумли касалликлар шифохонасига ўз ўрнига ишга тикланди», — дейилади хабарда.


Моуриньонинг интиҳоси ёхуд у қандай сўнмоқда?\n5 октябрь, 2018, 16:31\nЖозе Моуриньонинг «Олд Траффорд»даги даври якунига етиб бораётгандек, аммо у қандай қилиб «ўзгача» мақомидан ҳозирги даражасигача тушиб қолди? Goal нашри португалиялик мутахассиснинг фаолиятидаги муҳим туб бурилишларни ёдга олди.\nҲаммага яхши маълумки, Моуриньо «Челси» саҳнасига илк бор келганида ўзига бино қўйган, ҳатто ўзини «ўзгача» мураббий деб атаганди. У бундан аввал ўртамиёна «Порту» билан Чемпионлар Лигасини қўлга киритганидан сўнг такаббурлиги ортиб борганди.\nОрадан шунча йиллар ўтгач у қоронғу ва ажралиб қолган фигурага айланди. У ўзи бошқарган клубларни Макьяввелича характери билан барбод қилиб келишда давом этмоқда.\n«Челси» ва «Интер»даги омадли мавсумлар ортидан уни қоронғу ва қийин синовлар кутиб олди. У ҳатто муваффақиятга етаклаган «Челси» билан ҳам иккинчи учрашуви ачинарли якун топди.\nДемак, унинг фаолиятида пасайиш бошланганини исботловчи факторлар билан танишиб чиқсак.\n«Челси», 2006-07 – Моуриньо & Абрамович & Шевченко\n«Кўклар» билан қаторасига икки мавсум Премьер Лига шохсупасига кўтарилган «ўзгача» Лондондаги учинчи мавсумида инқирозга учради. У мавсумолди йиғин вақтида клуб хўжайини Роман Абрамович билан Андрей Шевченко туфайли «сен-мен»га борди. Ўзини бахтсиз ҳис қилаётган украиналик ҳужумчини Абрамович ҳар ўйинда ўйнатишни бош мураббийидан талаб қилди.\nЯкунда клуб масумни Англия Кубоги ва Лига Кубоги билан якунлади. Чемпион «Манчестер Юнайтед»дан олти очко ортда қолди. Чемпионлар Лигасида эса «Ливерпуль»дан ярим финалда мағлуб бўлди. Мураббий эса клубдан истеъфога чиқарилди.\n«Интер», 2009-2010, Чемпионлар Лигаси ғолиблиги\nМоуриньо 2010-йилда Чемпионлар Лигасини икки клуб билан ютган дастлабки мураббийга айланди.\nФиналда «Бавария»ни енгиб Чемпионлар Лигасини қўлга киритганидан кейин Моуриньонинг мураббийлик мақоми сезиларли мустаҳкамланди. Оқибатда уни «Реал Мадрид» чақириб олди.\n«Реал Мадрид», 2010-11 – Моуриньо & Гвардиола\nАйнан «Реал» Моуриньони салбий томонга ўзгартириб юборди, дейишимиз мумкин. Унинг «Сантьяго Бернабеу»даги фаолияти кийиниш хонасида баъзи футболчилар билан зиддиятлар билан ўтди. Энг ёмони унинг Пеп Гвардиола билан узоқ йиллик душманлиги старт олди.\n«Барселона»да анча йиллар олдин ҳамкасб бўлган бу икки мураббийнинг муносабатлари нималар билан тугагани кўпчиликнинг ёдидан кўтарилмагани аниқ.\n«Реал Мадрид», 2010-11, Моуриньо & «Реал» & УЕФА\n«Қироллик клуби» «Барселона» билан 18 кун ичида 4 марта учрашганида Моуриньо УЕФАни каталонияликларга ён босишда айблади.\n«Реал Мадрид», 2011-12, Моуриньо & Виланова\nУнинг жамоаси «Барса»дан 3-2 ҳисобида мағлубиятга учраётган пайтда португалиялик мутахассис аламдан чидай олмади ва бориб тўғри ёрдамчи мураббий Тито Виланованинг кўзига бармоғини тиқиб олди.\n«Реал Мадрид», 2012-13, Моуриньо & Роналду & Бензема\nМоуриньо ҳатто ватандоши суперюлдуз Роналду билан ҳам жиққамушт бўлганди. Роналду уни ўзига бино қўйган характерини танқид қилганида Моу «Балки у ҳамма нарсани биламан, мураббий уни ортиқ ривожлантира олмайди, деб ўйлар» деганди.\nБундан ташқари ўша мавсумда у испан ОАВ орқали Карим Бенземани ўткир сўзлари билан «ўйиб олди». Бу унинг асосий танлови Игуаин жароҳат олганидан кейин содир бўлганди. «Агарда мен кучук билан ов қилолмасам, унда мушук билан ов қиламан» – деганди.\n«Челси» 2015-16, Моуриньо & Карнейро\nИккинчи мавсумида Премьер Лига тахтига қайтганидан кейин «Стэмфорд Бридж»даги учинчи мавсум яна Моуриньо учун омадсиз бошланди.\nМавсумнинг биринчи турида у бу сафар клуб шифокори Эва Карнейрони айблади. Шифокор клуб футболчиларини жароҳатини етарли даражада даволай олмаётганида айблайди.\nУнинг Карнейрони танқид қилиши клубни икки фронтга ажратиб юборганди.\n«Манчестер Юнайтед», 2017-18, Моуриньо ва сув идиши\nГвардиола «Манчестер Сити» бошқарувига келганидан кейин у «Манчестер Юнайтед»га келди. Бу сафар ҳам у азалий душманидан учралган мағлубиятга чидай олмади.\n«Шаҳарликлар» ички чемпионатда шиддатли тарзда илгарилаб кетди ва драматик тарзда кечган дербида ҳам 2-1 ҳисобида устун келди. Ўйин пайти «Манчестер Сити» мураббийлар штаби томон сув идишини жаҳл билан улоқтирди.\n«Манчестер Юнайтед», 2018-19, Моуриньо & Вудворд\n2018-йил ёзи сокин ўтсада, Моуриньо учун ундай бўлмади. У бу сафар нишонга клуб диреткорини олди. Мураббий уларни клубни кучайтириш учун жиддий трансферларни амалга ошира олмаганликда айблади.\nПортугалиялик мураббийга айниқса «Лестер»дан Ҳарри Магуайрнинг трансфери барбод бўлгани қаттқи таъсир қилди.\n«Манчестер Юнайтед», 2018-19, Моуриньо & Погба\nҲозирча сўнгги низо Погба ва у ўртасидаги бўлди. Бироқ айнан шу ҳолат унинг келажагига соя солиши ҳеч гапмас. Аслида португалиялик мураббийнинг франциялик ярим ҳимоячи билан муносабатлари икки мавсум ичида паст-баланд бўлди. Бу мавсумда эса у ортиқ жамоага етакчилик қила олмаслигини айтиши ортидан содир бўлди.\nКўриниб турибдики, Моуриньо фаолиятининг ибтидосидан бошлаб турли даражадаги кишилар билан ўзаро зиддиятларда бўлиб келган. Ҳозирги клубида ҳам жамоанинг энг қиммат трансфери билан ўзаро зиддиятга бориши унинг яқин келажагига раҳна солмоқда.


Дам олиш кунлари совуқ ҳаво чекинади – Газета.uz\n29 ноябр, якшанба COVID-19 Ob-havo Zira Вакансиялар\nДам олиш кунлари мамлакатдан совуқ ҳаво чекинади. Якшанба куни бутун республика бўйича об-ҳаво кам булутли ва қуруқ бўлади.\n23 октябр 2020, 14:23 Жамият\nКеча Ўзбекистон ҳудудига Уралдан совуқ ҳаво оқими кирди, дея хабар берди Ўзгидромет.\nБутун республика ҳудуди бўйича булутлилик ортди, Фарғона водийси вилоятларида, тоғли ва тоғолди ҳудудларида ёмғир, баланд тоғли ҳудудларда қор ёғди. Тошкент ва Наманган вилояти тоғларида 2000 м дан юқори зоналарда қор қоплами ҳосил бўлди. Ўтган иссиқ давр билан солиштирганда ҳаво ҳарорати 8−10 даражага пасайди.\nБугун Ўзбекистон ҳудуди совуқ ҳаво оқим таъсирида бўлади. Республика ҳудудининг катта қисмида ҳаво булутли бўлиб, ёғингарчиликлар кутилмайди.Фақат Фарғона водийси вилоятларида айрим жойларга ёмғир ёғади, тоғли ва тоғолди ҳудудларда айрим жойларга ёмғир, қор ёғади. Ҳарорат 13−18 даража атрофида бўлади.\nШанба куни ҳаво оқими шарққа томон силжийди. Ёғингарчилик эҳтимоли фақат республиканинг айрим тоғли ҳудудларидагина сақланиб туради. Мамлакат ҳудуди устида булутлилик сақланиб туриши ҳисобига эртага ҳарорат ўзгармайди.\nЯкшанба куни жануби-ғарбий оқимлар ҳисобига совуқ ҳаво Ўзбекистон ҳудудидан чекинади. Бутун республика бўйича об-ҳаво кам булутли ва қуруқ бўлади. Кечаси ҳарорат 3−6 даража илиқ бўлади, кундузи 17−20 даражагача исийди. Бундай ҳарорат меъёрий қийматлардан бироз паст.\n28.11 Пахта чигитини бошқа вилоятларга олиб чиқишни тақиқлаган ҳокимликларга нисбатан иш қўзғатилди (1)\n28.11 Банкларга ҳайдовчилик гувоҳномаси орқали мижозлар шахсини тасдиқлашга рухсат берилди\n28.11 Суриядан ватандошларни олиб келиш учун учинчи операцияга тайёргарлик кўрилмоқда\nПахта чигитини бошқа вилоятларга олиб чиқишни тақиқлаган ҳокимликларга нисбатан иш қўзғатилди\nБанкларга ҳайдовчилик гувоҳномаси орқали мижозлар шахсини тасдиқлашга рухсат берилди\nСуриядан ватандошларни олиб келиш учун учинчи операцияга тайёргарлик кўрилмоқда\nБошингизга бир уриб, мана сенга хат, жим ўтир, дейдиган даврлар ўтди — Алламжонов АОКА ва ОАВ баҳси ҳақида\nНима тайёрлаймиз: пицца\n«Қамчиқ» довонида транспорт воситаларининг ҳаракати вақтинчалик тўхтатилди\n«Машинани ишончнома орқали бошқариш келажакда тарихга айланиши керак» — Адлия вазири


Мулла Абдулло ўлими тасдиқланди\nМулла Абдулло номи билан машҳур Абдулло Раҳимов, Тожикистон Ички ишлар вазирлиги расмийларига кўра, 14-16 апрел кунлари Рашт водийсида ҳукумат кучлари ўтказган махсус амалиёт чоғида ўлдирилган.\n20 апрел куни Тожикистон Ички ишлар вазирлиги Мулла Абдулло номи билан машҳур Абдулло Раҳимовнинг ўлимини расман тасдиқлади.\nВазирлик маълумотларига кўра, 14 ва 16 апрел кунлари Рашт водийсида ҳукумат кучлари ўтказган махсус амалиёт чоғида собиқ дала қўмондони билан бирга яна 14 жангари йўқ қилинган.\n“Мулла Абдулло ўлими ҳақиқат!”\nТожикистон Ички ишлар вазири муовини Саидхон Жўрахонов мулла Абдулло ҳукумат кучларининг Рашт водийсида жойлашган Нуробод туманининг тоғли Самсолиқ минтақасида ўтказилган сўнгги амалиёти чоғида ўлдирилганини тасдиқлади.\nШу ўринда айтиб ўтсак, мулла Абдулло жасади Тожикистон давлат телевидениеси орқали намойиш қилинганидан сўнг тожик жамиятида собиқ дала қўмондонинг ўлими билан боғлиқ турли баҳс ва шубҳалар пайдо бўлганди.\n- Ҳаммангизга яхши маълумки, мулла Абдулло 18 ёшдаги йигит эмас эди. Уни таниш ва шахсини аниқлаш унчалик қийин бўлмади. Мудофаа вазирлиги карвонига ҳужум амалиётида унинг билан яқиндан туриб ҳамкорлик қилган шахслар жасад ҳақиқатан мулла Абдуллога тегишли эканини тасдиқлади. Мулла Абдуллога оид жуда кўплаб маълумотлар тўплаган эдик. Шундан келиб чиқиб айтаманки, ҳақиқатан мулла Абдулло ва унинг каттагина гуруҳи йўқ қилинди, - дея билдирди Тожикистон Ички ишлар вазири муовини Жўрахонов 20 апрел куни ўтказилган матбуот анжуманида.\nИчки ишлар вазирлиги расмийсининг таъкидича, мулла Абдулло билан бирга йўқ қилинган 19 ёшдан 45 ёшгача бўлган 14 нафар жангарининг ҳаммаси Тожикистон фуқаролари бўлган.\nСўнгги 14 йил давомида халқаро қидирувда бўлган 61 ёшли мулла Абдулло Тожикистон ҳукуматининг асосий мухолифи ва мамлакат шарқи учун асосий таҳдид ўлароқ кўриларди.\nТожикистон Ички ишлар вазирлиги расмийлари иддаосига кўра, Абдулло Раҳимов Ал-Қоиданинг Тожикистондаги бўлими бошлиғи этиб тайинланган ва у бу мамлакат ичкарисида ўз ячейкаларини тузиш борасида топшириқ ҳам олганди.\nХорижий давлатлардаги террорчиларни тайёрлаш махсус лагерларида ҳарбий тайёргарликдан ўтган мулла Абдулло ўтган йил кузида Камароб дарасида Мудофаа вазирлиги карвонига ҳужум уюштирганликда ҳамда 28 аскар ўлимида ҳам айбдорлиги айтилади.\nТожикистон Ички ишлар вазирлиги маълумотларига кўра, мулла Абдулло 1996 йил Нуробод туман ҳокимини ҳам ўлдирган. Шунингдек, 1992 ва 1997-йиллар Рашт водийсида ҳуқуқ-тартибот идораларининг ўнлаб ходими ҳам айнан мулла Абдулло томонидан ўлдирилган.\nМулла Абдулло ғорда яшаган\nТожикистон Миллий хавфсизлик қўмитаси ва Ички ишлар вазирлиги маълумотларга кўра, мулла Абдулло гуруҳи ташқаридан қурол-аслаҳа, озиқ-овқат билан таъминланиб турилган. Хориждаги раҳнамоларидан молиявий ёрдамлар ҳам олиб турган бу халқаро террор гуруҳига республика ҳудудида террор ҳужумлари уюштириш борасида кўрсатмалар ҳам берилган.\nИчки ишлар вазири муовини Жўрахоновнинг айтишича, мулла Абдулло бошлиқ “халқаро террор гуруҳи” тахминан 30 метр узунликдаги ғорда умргузаронлик қилиб келган.\n- Жангарилар яшаган бу ғорда яшаш учун барча шароитлар муҳайё қилингани маълум бўлди. Шу билан бирга, у ердан катта миқдорда қурол-аслаҳа, портловчи моддалар ва уларни тайёрлаш бўйича қўлланмалар, мамлакат айрим ҳудудида террорчилик амалиётлари содир этиш бўйича режалар ҳамда диний адабиётлар топилиб, мусодара қилинди. Айни пайтда хавфсизлик ходимлари билан биргаликда бу халқаро террор гуруҳи ким томондан қурол-аслаҳа ва озиқ-овқат билан таъминланганини аниқлаш устида иш олиб борилаяпти, деди тожик генерали Жўрахонов.\n“Ансоруллоҳ” жамоати байроғи Рашт тоғларида\nТожикистон ҳукумат расмийси 14 ва 16 апрел кунлари куч ишлатар тизим ходимларининг мамлакат шарқида ўтказган амалиёти тафсилотларига тўхталар экан, жангариларнинг 50 метр баландликдаги махсус лагери саҳнида “Ансоруллоҳ” жамоати байроғи топилганини маълум қилди.\nШу ўринда айтиш лозимки, кўпчилик тожикистонликлар илк бор "Ансоруллоҳ” жамоати ҳақида ўтган йил кузида Хўжандда содир этилган худкуш ҳужумдан сўнг эшитган эди.\nМазкур исломий гуруҳ мамлакат шимолидаги Ички ишлар бошқармасига уюштирилган ҳужум учун масъулиятни ўз зиммасига олганди.\nАммо Тожикистон Миллий хавфсизлик қўмитаси масъуллари бу даъволарни рад қилиб, мазкур қонли ҳодисада Ўзбекистон Исломий ҳаракатини айблаганди.\nМулла Абдулло ўлими ортидан хавф-хатар ҳам бартараф қилиндими?\nТожикистон Ички ишлар вазирлиги расмийси генерал-майор Саидхон Жўрахонов мулла Абдулло ва унинг гуруҳи йўқ қилиниши ортидан мамлакат шарқидаги асосий таҳдид ҳам бартараф қилинганига ишонади.\n- Ўтган кечада Рашт водийсининг Ҳойитигача бордим. Вазият тинч, у ердаги аҳоли кундалик турмуш ташвишлари билан яшаяпти. Менимча, асосий таҳдид бартараф қилинди, - дейди ишонч билан вазир муовини Жўрахонов.\nЖорий ҳафта бошида ҳукумат йиғилишида сўзлаган президент Имомали Раҳмон мулла Абдуллони йўқ қилгани учун мамлакат куч ишлатар тизимларига ўз миннатдорчилигини билдириб, “барқарорлик мамлакат тараққиётининг асосини ташкил қилиши”ни таъкидлаганди.\nАснода мустақил таҳлилчилар мулла Абдуллонинг ўлими ортидан мамлакат хавфсизлигига асосий таҳдидлар батамом бартараф қилинганига шубҳа билан қарашларини айтадилар.\nМустақил кузатувчи Қосим Бегмуҳаммадов мулоҳазасича, мулла Абдулло йўқ қилинганига қарамай, Тожикистон миллий хавфсизлиги учун таҳдид ҳамон сақланиб қолмоқда.\n- Россия ва АҚШ каби йирик давлатлар оммавий ахборот воситалари орқали берилаётган баёнотлардан яқин келажакда Тожикистон янги таҳдидлар қаршисида қолиши мумкинлигини уқса бўлади. Менимча, тожик-афғон чегараларидаги таранглик сақланиб қолар экан, мамлакат барқарорлигига таҳдидлар бартараф қилингани ҳақида гапириш ҳали эрта, - дейди мустақил таҳлилчи Қосим Бегмуҳаммадов.\nЧунки, таҳлилчи фикрича, Толибон ҳаракати аъзолари орасида Марказий Осиёдан чиққан жангарилар кўпчиликни ташкил қилади.\nБир гуруҳ таҳлилчилар фикрича, минтақадаги халқаро террор гуруҳларнинг хорижий раҳнамолари бу каби таҳдидларда асосан Тожикистон шимолидаги Фарғона водийси билан туташ Исфарани нишонга олади.\nТаҳдидларнинг асосий омили эса, таҳлилчиларга кўра, Тожикистон, қолаверса, минтақа айрим давлатларидаги ижтимоий ва иқтисодий муаммоларга бориб тақалади.\nХавфсизлик ходимлари даъвосича, мулла Абдулло гуруҳига аъзо бўлган аксарияти тожикистонлик ёшлар ойига 1500 АҚШ долларидан ҳақ тўланиши ваъдаси билан бу халқаро террор гуруҳига жалб қилинган.


Макгрегор Мейвезерга қарши жангга тайёрланишда нокаутга учради\n23:19 / 17.07.2017\n63,5 кг вазн тоифасида собиқ жаҳон чемпиони Жесси Варгас ММА суперюлдузи Конор Макгрегорнинг Флойд Мейвезерга қарши жангига тайёргарлигига доир айрим маълумотлар билан ўртоқлашди. Унинг сўзларига кўра, ирландияликнинг машғулотлари кўнгилдагидек кетаётгани йўқ.\nХусусан, унинг сўзларига кўра, яқинда Макгрегор спарринг жанглардан бирида нокаутга учраган.\nВаргас аралаш жанглар устасига ким рақиб бўлганига ойдинлик киритмаган ҳамда маълумот манбаини ҳам маълум қилмаган.\nСўнгги даврнинг энг кўп кутилаётган ва ташвиқ қилинаётган жангларидан бири 26 август куни Лас-Вегасда бўлиб ўтади. Жанг улкан маблағ тўплаши кутилмоқда. Бунда Мейвезер гонорари 100 млн долларга яқинни ташкил этади, мукофот пули (мағлубга) 75 млн доллар тақдим этилади.\nАксар фикрга кўра, ирландияликнинг техник жиҳатдан кучли бўлган рақибига имконияти йўқ. Бироқ америкаликнинг ўзи ОАВга иқрор бўлишича, бирмунча ёши ўтган ва аввалгидек жисмоний формада эмас. Мейвезернинг фикрича, унинг ҳолати ёмонлашгани жангни қиздиришга хизмат қилади.\nПолиция Мейвезернинг кортежига ҳужум қилишда гумонланувчиларни аниқлай олмаяпти\nUFC Макгрегорнинг Нурмагомедов бўлган автобусга ҳужуми видеосини эълон қилди\n12:42 / 07.04.2018\n«Исталган жойда ва исталган вақтда». Нурмагомедов Макгрегорга таклиф билан чиқди\n11:33 / 07.04.2018


Терговчи Маҳмуд Ражабдан расман кечирим сўради!!!! « Ўзбекистон Халқ Ҳаракати\nТерговчи Маҳмуд Ражабдан расман кечирим сўради!!!!\n15 June 2019 - 23:40\nБундан бир неча соат олдин шоир ва журналист Маҳмуд Ражабга нисбатан Ўзбекистон Республикаси ЖК 246 моддасининг 1 қисми бўйича очилган жиноят иши бўйича “Симайком” адвакатлик фирмаси адвакати Умидбек Давлатов билан биргаликда терговчи Умрбек Йўлдошев томонидан ўтгазилган сўроқдан чиқдилар.\nАдвакат Умидбек Давлатов “сўроқ жараёни терговчи томонидан жиноят процессуал кодекси талабларига тўлиқ риоя қилинган ҳолда холисона олиб борилди. Биз томонимиздан ҳозирча ҳеч қандай эътирозлар йўқ. Умид қиламанки, тергов жараёнида биз ҳимоя остидаги Маҳмуд Ражабга қўйилган айбловларнинг асоссиз эканлигини исботлашга ҳаракат қиламиз!”\nСўроқ жараёни ҳақида Маҳмуд Ражабнинг ўзи ҳам шундай деди “ Терговчи Умрбек Йўлдошевнинг мендан 10 май куни уйимда ўтказилган тинтув жараёнида йўл қўйилган баъзи процессуал хатоликлар учун расмий равишда ИИБ ходимлари номидан кечирим сўради. Шунингдек тинтув жараёнида олиб қўйилган китобларни ва Муҳаммад Солиҳнинг фотосуратларини қайтиб берди. Бу ҳолат, яъни терговчининг муомиласи, ишни олиб боришдаги холислиги кўнглимда ишнинг адолат ва қонунийлик принципларига таянган ҳолда одилона кўриб чиқилишига умид учқунларини пайдо қилди. Ўз навбатида узрни қабул қилган ҳолда мен ҳам Ички ишлар ходимлари тўғрисида гапирган кескин яхши ёмон гапларим бўлган бўлса кечирим сўрайман! Мен ҳеч қандай ноқонуний ҳаракатлар содир қилганим йўқ! Мен Ватанимизда демократик тамойилларига асосланган фуқоралик жамиятининг шаклланишига, мамлакатимизда олиб борилаётган ислоҳотларнинг ижобий самара бериши учун ўз ижодим, қаламим билан ҳаракат қиляпман ва бундан кейин ҳам шундай бўлади!!!”


Туркистон вилоятида 200дан зиёд ёш спортчи очиқ осмон остида анъанавий ўйинлар мусобақасида иштирок этди. Тўлебий туманида ҚР Мустақиллигининг 30 йиллигига бағишлаб ўтказилган беллашувда 14 ва 29 ёш оралиғидаги ёшлар миллий спортни ошиқ отиш, от устида камондан ўқ узиш, қозоқча кураш, қўчқор кўтариш, тўғизқумалоқ ва арқон тортиш турларидан омадларини синашди.\nТўлебий тумани «Ёшлар имконият маркази»нинг ташаббуси билан Элбоши Н. А. Назарбаевнинг «Буюк даштнинг етти қирраси» мақоласини ёшлар орасида тарғиб қилиш, ёшларни қозоқ халқининг миллий ўйинларига қизиқтириш мақсадида Туркистон вилоятининг туман, шаҳар ёшлари орасида «Кўчманчилар ўйини» вилоят мусобақаси уюштирилди. Ўтовларда махсус ёзилган дастурхонга бувилар кенгашининг таомномаси қўйилган. Меҳмонларга қозоқ халқининг миллий таомлари тортилиб, уни тайёрлаш усуллари тушунтирилди.\nҚизғин мусобақаларда жамоавий ҳисобда омад кулиб боққан, 500 минг тенге пул мукофотга эга бўлган Тўлебий туманига Туркистон вилояти ҳокимининг ўринбосари Сакен Қалқаманов медаль, кубок топширди. Спортнинг алоҳида турлари бўйича ғолиб бўлганларни Қазиғурт тумани ҳокими Арман Абдуллаев, Ўрдабоши тумани ҳокими Бағлан Батиршаев, Тўлебий тумани ҳокими Тўлеген Телғараевлар табриклаб, пул мукофотлари ва қимматбаҳо совғалар топширишди. Келгусида «Кўчманчилар ўйини» анъанавий турда ўтказилади.\nВилоят ҳокимининг матбуот хизмати, 2021-10-21, 02:36 144\nТил – миллатнинг руҳидир 23\nТуркистонлик спортчилар жаҳон чемпионатида 36\nДубайдан бронза медали билан қайтишди 110\n''Туран'' бокс клуби ташкил қилинади 95\nБеқиёс ғамхўрликнинг ёрқин ифодаси 84\nТуркистонлик полвонлар яна ғолиб 67\nҲар бир қадам соғлом турмуш тарзига ҳамоҳанг 46


Йўқолган раҳбар. Ким Чен Иннинг ўлими ҳақидаги овозалар қаердан чиқмоқда?\n01:20 / 28.04.2020\nОАВда Шимолий Корея раҳбари Ким Чен Инни яна бир марта «дафн этишди»: турли нашрлар ва газеталар маълумотларига кўра, у тирик бўлса-да, муваффақиятсиз жарроҳлик амалиётидан кейин оғир аҳволда – комада ёки ўсал бўлган. Журналистлар унга ўринбосар ҳам тайёрлаб қўйишган – туғишган синглиси унинг муносиб давомчиси сифатида айтилди. Бундай хабарлар тарқалишига сабаб – у ҳатто миллий байрамни ўтказиб юборди – маҳаллий матбуот ҳам бу ҳақда сукут сақлади: давлат нашрлари унинг соғлиги ёмонлашгани ҳақидаги хабарларни рад этишга шошилмади.\nЖаҳон нашрларида Шимолий Корея раҳбари Ким Чен Иннинг эҳтимолий ўлими тўғрисида икки кун давом этган шов-шувлар душанба тонгида бироз тинчиди. «Бизнинг ҳукумат позицияси тасдиқланди. Ким Чен Ин тирик ва соғ. У 13 апрелдан буён Вонсанда. Ҳозирча ҳеч қандай шубҳали ҳаракатлар қайд этилмади», деди Жанубий Корея президентининг маслаҳатчиси Мун Чжон Ин.\nСўнгги ҳафталарда Шимолий Корея етакчиси ўлгани ёки комада ётгани тўғрисида жуда кўп хабарлар тарқалди. Ҳозирча уларнинг бирортаси расмий эмас: янгиликлар журналистикаси стандартларига кўра, «аноним, аммо вазият ҳақида яхши хабардор манба»га таянган ҳар қандай янгилик яна нимагадир асосланган бўлиши керак. Таниқли эксперт ёки амалдор ўз шахси сир тутилишини сўраган вазиятлар бўлади, аммо баъзида текст муаллифлари ўз хаёлотидаги манбага асосланиб хабар тарқатиши ҳам мумкин.\nБу давлатдан тарқаладиган янгиликларга ишонч кам. Лекин миш-мишлар ҳам турлича бўлади, КХДР билан боғлиқ масалаларда эса икки жиҳатни ёдда тутиш лозим. Биринчидан, мамлакат ёпиқлиги уни ҳайплар манбайига айлантирган, шунинг учун Шимол ҳақидаги ҳар қандай янгилик яхши тарқалади. Иккинчидан, Пхеньянга қарши ташвиқот — сира ҳам иллюзия эмас, бунда ақлга сиғмас миш-мишлар жуда муҳим роль ўйнайди.\nЯнгиликлар бозорига КХДР ҳақида қўрқинчли хабарларни етказиб бериш билан шуғулланадиган бир неча манбалар бор. Шулардан бири — Шимол ҳақида ёзишга ихтисослашган Daily NK порталидир. «Ким кома ҳолатида экани ҳақида»ги апрель тўлқини айнан шу нашрдаги янгиликдан бошланди. Daily NK нашрини Жанубий Кореядаги интернет-агентлик деб атайдиганлар ҳам бор. Аммо аслида ушбу ташкилот Шимолий Корея ва Хитойнинг жанубий чегараларида ўз хабарчилари тармоғига эга бўлган консерваторлар ва протестантлар ташкилоти ҳисобланади.\nАлбатта, уларнинг шахси ошкор этилмайди, акс ҳолда уларни оиласи билан бирга ўлдиришади. Дунё навбатдаги қўрқинчли маълумотни навбатдаги аноним манбадан олишга мажбур бўлади.\nЯна бир оддий савол: бу ёки бошқа ОАВ шундай маълумотларга қандай қилиб эга бўлиши мумкин? Масалан, «КХДРдаги ворислик» масаласи жуда тор доираларга маълум. Аммо япон газетаси журналистлари тўсатдан Шимолий Кореядаги кадр ўзгаришлари ҳақида хабардор бўлиб чиқди - Yomiuri газетаси ушбу давлат 2019 йилдан буён ҳокимият ўзгаришига тайёрланаётгани, Ким Чен Ин ўрнини унинг синглиси Ким Ё Чжон эгаллаши ҳақида ёзди. Лекин катта эҳтимол билан улар айрим маълум фактлар асосида ўз назарияларини яратишган ва уни сирли манба билан мустаҳкамлашган.\nБу вақтда аноним бўлмаган манбалар Ким вафот этгани ёки комага тушгани ҳақидаги хабарларни рад этишди, ёки айримлар, хусусан, Америка разведкаси бу масала ўрганилаётганини маълум қилди. CNN агентлигининг шимолликлар етакчиси учун «ўлим хавфи» юзага келгани ҳақидаги хабарида бу ҳақда хабар берган битта аноним манба маълумотига шубҳа билан қараган бир аноним ва икки эксперт фикрлари ҳам келтирилган.\nИкки ҳафталик жимлик\nМиш-мишлар урчишига давлат раҳбари одатини тарк қилиб, 15 апрель куни ўз бобоси, КХДР асосчиси Ким Ир Сеннинг туғилган куни муносабати билан ўтказилган тадбирларда кўриниш бермагани сабаб бўлди. Тўғри, бу сафар пандемия туфайли ушбу маросим катта тантаналарсиз ўтказилди.\nАнъанага кўра, бу кунда мамлакатда одатда янги ракеталар синови ўтказилади, аммо ўша куни Шимолий Кореядаги давлат нашрлари давлат раҳбарининг синов майдонида тушган бирорта суратини тарқатмади.\nУмуман олганда, Ким Чен Ин 11 апрелдан буён оммага кўриниш бермаган.\nДарвоқе, шу вақтда Хитойдан шифокорлар гуруҳи Пхеньянга учгани ҳақида хабар тарқалди, бу ҳам норасмий каналлар орқали. Бу шифокорлар коронавирусга қарши кураш доирасида келгани тахмин қилинган бўлса ҳам, бу Ким касал бўлиб қолганини инкор этолмасди.\nНатижада жаҳондаги нашрлар Ким Чен Инни яна бир марта «дафн қилишди».\nЁш йўлбошчида аввал ҳам соғлиқ билан боғлиқ муаммолар кузатилганди. Унга бағишланган «Буюк издош» китоби муаллифи Анна Фифелднинг ёзишича, Ким Чен Иннинг бўйи 170 сантиметрдан баландроқ, лекин вазни 140 килограммдан ошиқ.\n12 апрель куни ОАВда Ким Чен Ин мамлакат ғарбидаги ҳарбий қисмга боргани айтилганди\nКХДР раҳбари бўлиш — бу доимий стресс ва ҳолдан тойишдир, чунки йўлбошчи барча стратегик қарорларни қабул қилади ва мамлакат бўйлаб жуда кўп сафарларга чиқади. Ким кўп чекади, ортиқча вазнга эга, подаградан азият чекади, қандли диабет билан оғрийди. Бу эса юрак-қон томир тизимида касаллик келтириб чиқариши табиий. Шу туфайли Ким навбатдаги сафарларидан бирида ўзини ёмон ҳис қилгани ва шифохонага ётқизилгани ҳақидаги хабарларда асос бўлиши мумкин.\n2014 йилда у бир ярим ой давомида ғойиб бўлиб қолганди, кейин у оёғини қайириб олгани маълум бўлганди. Ўшанда ҳам у вафот этгани тўғрисида хабарлар тарқалган.\n21 апрель кунидан турли нашрларда КХДРдаги вазият бўйича турли талқинлар берилиши бошланди. Айримлар 36 ёшли Ким Че Иннинг юраги операция қилинганини айтса, бошқалар Ким қандли диабет ва ортиқча вазн туфайли муаммога дуч келгани ҳақида айтишди. Америка разведка хизматлари дунёдаги энг ёпиқ давлатлардан бирининг раҳбарининг соғлиги улар учун ҳам қизиқлиги, разведкачилар Кимнинг аҳволи ҳақида қандайдир маълумот олиш учун изланишаётганини маълум қилишди.\nКим Чен Ин ғойиб бўлгани ҳақида илк марта ёзган Daily NK нашри хабарида ёш раҳнамонинг юрагида жиддий жарроҳлик амалиёти ўтказилгани ва операциядан кейин у комага тушгани, шифокорлар унинг ҳаёти учун курашаётгани ҳақида айтилди.\nКимнинг йўқлиги бўйича асосий саволлар у мамлакатдаги асосий байрамлардан бири - 15 апрель куни нишонланадиган Қуёш кунида, мамлакат асосчиси Ким Ир Сенга бағишланган кунда иштирок этмагани туфайли пайдо бўлди. Бу кунда амалдаги давлат раҳбари отаси ва бобоси каби френч кийган ҳолда омма кўз ўнгида пайдо бўларди.\nШимолий Корея асосчиси Ким Ир Сен туғилганининг 108 йиллиги маросими\n«Ким Чен Ин 15 апрель куни Камсусан саройига келмади, Шимолий Кореяда бу ҳақорат ўлароқ қабул қилинади», - дейди New York Times нашрига Жанубий Кореядаги Сейжонг институти эксперти Чен Сен-чанг.\nБундан бироз аввалроқ Шимолий Корея бир неча ракета учирган, улар АҚШ ва НАТО кузатув воситалари орқали қайд этилганди. Аммо Ким Чен Ин бу синовларни шахсан кузатгани тасвирланган суратлар тарқатилмади. Одатда расмий агентликлар синовлардан кейинги кунларда бундай суратларни эълон қилишарди.\nЎтган ҳафта бошида президент Дональд Трамп маъмуриятда шимолий кореяликлар раҳбари соғлиги ҳақида ҳеч қандай маълумот йўқлигини билдирди.\n«Мен у билан барчаси жойида эканига умид қиламан. Мен Ким Чен Ин билан жуда яхши муносабатдаман. Мен унинг аҳволи яхши эканига ишонишни истайман. Биз у ҳақдаги хабарлар қанчалик тўғрилигини билмаймиз. Ҳеч ким буни тасдиқламади. CNN бу каби хабарлар билан чиқса, мен уларга унчалик ишонмайман», деди Оқ уй раҳбари журналистларнинг саволларига жавобан.\n25 апрель куни кечаси Хитойнинг Weibo ижтимоий тармоғида Ҳонгконгнинг HKSTV телевидениеси директори ўринбосари номидан Ким Чен Ин вафот этгани ҳақидаги хабар пайдо бўлди.\nЯпониядаги «Сюкан Гэндай» ҳафтаномаси эса Шимолий Корея раҳбари яқинда юрагини операция қилдиргани ва айни вақтда реабилитация курсини ўтаётгани ҳақида ёзди.\nМақола муаллифи сўзларига кўра, КХДР раҳбарининг мамлакат бўйлаб навбатдаги сафарида у тўсатдан юрагини ҳовучлаб қолиб, йиқилган. Кейин тиббий ёрдам кўрсатиш учун уни яқин орадаги касалхонага олиб боришган. Кўп ўтмай уни операция учун Пхеньянга олиб келишган. Шу билан бирга, Пекинга малакали шифокорлар гуруҳини юбориш сўрови жўнатилган. Шундан сўнг, Хитой ҳукумати Пхеньянга Коммунистик партиянинг юқори лавозимли амалдорларидан бири ҳамроҳлигида шифокорлар гуруҳини юборган.\nШимолий Кореядаги нашрлар жаҳондаги нашрларда тарқалган шов-шувли хабарларни инкор этишди. Улар давлат раҳбари номидан иқтисодий аҳвол ва бошқа муаммолар тўғрисида баёнотлар эълон қилишда давом этишди, лекин бу баёнотлар одатдагидан кечикиб берилди.\nҲонгконгдаги ва Жанубий Кореядаги нашрлар Ким Чен Ин юрагида ўтказилган жарроҳлик амалиётидан кейин «вегетатив ҳолат»га тушиб қолганини ёзишди. Бу маълумотлар расман тасдиқланмаган, худди у ҳозирда Вонсан шаҳридаги ҳукумат қароргоҳларидан бирида бўлиб тургани тўғрисидаги маълумот каби.\nТабиийки, бундай вазиятда Ким Чен Иннинг вориси ким бўлиши ҳақида турли тахминлар пайдо бўлади. Сеулдаги Асан сиёсий тадқиқотлар институти эксперти Ко Мён Хюннинг Foreign Policy нашрига маълум қилишича, ёзилмаган қонунларга кўра, мамлакатни фақат Кимлар сулоласи вакили бошқариши мумкин.\nКим Ё Чжон Ким Чен Инга ҳарбийлардан холи ҳудуд ташкил этиш ҳақидаги ҳужжатни имзолаш жараёнида ёрдам бермоқда\nУнга эҳтимолий ворислар қаторида биринчи бўлиб синглиси Ким Ё Чжон номи келади. У акасидан уч ёки тўрт ёш кичик деб ҳисобланади ва айни вақтда Корея Меҳнат партияси Сиёсий бюросидаги энг ёш номзоддир. У партия марказий қўмитаси директори ўринбосари ва мамлакатдаги иккинчи шахс ҳисобланади.\nЎз вақтида Швейцарияда акаси билан бирга ўқиган сингил ҳозирда мамлакат бўйлаб сафарларда ҳам акасига ҳамроҳлик қилади. У билан мулоқот қилган экспертлар ва дипломатларга кўра, у ўзи ҳақида ақлли, жанговар ва қатъиятли аёл сифатида таассурот қолдирган. У ташқи дунёдаги ташвиқот масалалари учун масъул ҳисобланади, 2020 йилдан жаҳон нашрларида у расмий баёнотлари билан чиқа бошлади. Унутмаслик керакки, айнан у 2018 йилда Жанубий Кореяда ўтказилган Қишки Олимпия ўйинлари чоғида Шимолий Корея делегациясига бошчилик қилган ва президент Мун Жэ Ин билан учрашган. Айнан ўша сафардан икки Корея муносабатларида «олимпия илиқлиги» бошланган. Кейинроқ у 2018 ва 2019 йилларда КХДР-АҚШ саммитларида акасига ҳамроҳлик қилди.\nАлбатта, у ҳозирча расмий ворис эмас, унда махсус титуллар ҳам йўқ. Айнан шу туфайли япон нашрларининг уни акасига ўринбосар сифатида тайёрлашаётгани тўғрисидаги хабарлари шубҳали. Ҳа, у карьерасида юқориламоқда, аммо унинг вазифаси миллат етакчисининг ўрнини босиш эмас, унга кўмакчи бўлишдир.\nКим Чен Иннинг яна бир акаси Чон Чхоль бор. У 1981 йилда туғилгани ва 2009 йилгача отасининг вориси сифатида кўрилгани айтилади. У ҳам оиланинг бошқа фарзандлари қатори Швейцарияда ўқиган, Ким Чен Ин ҳарбий соҳани танлаган бўлса, Чон Чхоль партия тизимида фаолият олиб борган ва 2007 йилда партия марказий қўмитасида ташкилий бўлим раҳбари лавозимига тайинланган. Аммо 2009 йилда ўз укаси фойдасига позициясини бўшатиб берган. 2011 йилда Ким Чен Ир вафот этиб, кенжа ўғил давлатнинг янги раҳбарига айлангач, ўртанча ўғил «радарлардан йўқолган». У сиёсий контекстда сўнгги марта Хитой сариқ матбуотида 2013 йилда эсланган — ўша хабарда давлатга хиёнатда айбланган юқори мартабали амалдорлардан бири, Ким Чен Иннинг амакиси Чан Сон Тхэкни айнан бошқа бир жияни Чон Чхоль ҳибсга олгани (гўёки бошқалар буни қилишга жазм этмаган) айтилганди.\nСулолалар анъанасига кўра акалар укаларига бўйсуниши камдан кам кузатилади. Аммо турли хабарларда Чон Чхоль мусиқани танлагани, ўзи ҳам гитарани профессионал даражада чалиши, у бир марта Эрик Клэптоннинг концертини томоша қилиш учун махфий равишда Лондонга боргани айтилади. Бу ҳақдаги маълумотлар КХДРнинг Англиядаги собиқ элчиси, кейинроқ жанубга қочиб ўтган Тхэ Ён Хонинг мемуарларида ҳам акс этган. Аммо бу ўринда Башар Асадни эслаш мумкин: мамлакат раҳбарлигига тайёрланган акасининг ўлимидан сўнг бўлажак шифокор-офтальмолог бўлган кичик ўғил касбини ўзгартирганди. Шу туфайли Чон Чхолни ҳам давлат раҳбарлигига номзод сифатида қараш мумкин.\nКимлар сулоласидан Ким Пхён Ир ҳам бор. У Ким Чен Ирнинг укаси, аммо Ким Ир Сеннинг иккинчи рафиқасидан туғилган. У кўп вақтини (1979-2019 йиллар) Шарқий Европа давлатларида элчи сифатида ўтказган, аммо яқинда ватанига қайтган.\nШимолий Корея аёл-етакчига тайёрми? Россиялик таниқли корейсшунос Константин Асмолов «Лента.ру» нашри учун ёзган мақоласида фикр билдиришича, ҳа: инқилобдан кейинги замонавий КХДР тарихида нафақат уч етакчи номи, балки Ким Ир Сеннинг биринчи рафиқаси, Ким Чен Ирнинг онаси Ким Чен Сук номи ҳам келтирилади. Гарчи у юқори лавозимларни эгалламаган бўлсада, уни Ким Ир Сеннинг партизанлик ҳаракатидаги йўлдоши сифатида билишади ва у Корея онаси сифатида гавдаланади.\nТаҳлилчилар ҳам Шимолий Корея — шовинистик мамлакат эканини назарда тутган ҳолда ҳали аёл раҳбарга тайёр эмаслиги, шу туфайли Ким Ё Чжон ҳукуматни ўз қўлида тутиб туриши қийин бўлишини айтишган. Шу билан бирга, муносиб эркак раҳбар топилмагунча ўтиш давридаги барча қарорларни айнан у қабул қилиши мумкин.\nШимолдаги аввалги ҳокимият алмашишлари вақтида КХДР энди тамом бўлиши ва кўпи билан 2-3 йилда мустабид тузум қулаши, Жануб Шимолни харитадан ўчиришини тахмин қилишарди. Ким Чен Ирни бошида ўйинчоқ президент деб ҳисоблашган, аммо у давлатни 1994 йилдан 2011 йилгача бошқарди ва мамлакатни вайронадан олиб чиқиб, ракета-ядровий дастурга асос солди.\nКим Чен Инни ҳам жуда ёш деб ҳисоблашган ва эски бўрилар уни эзиб ташлашларига ишонч билдиришганди. Аммо Ким Чен Ир вафот этганидан бир йил ўтиб унинг тобутини кўтарган саккиз кишидан фақат бир киши - унинг кичик ўғли ҳокимият тепасида қолди. Унинг бошқаруви даврида мамлакат «ошкораликсиз ислоҳотлар» курсини танлади, Пхеньянга янгича қиёфа берилди, мамлакат — ракета-ядровий қалқонга айлантирилди.\nИккинчидан, КХДРнинг янги раҳбарлари ўз ўтмишдошини тантанали лавозимда қолдириб, тизимни қайта форматлаган. Натижада КХДРда «абадий президент» ва Корея Меҳнат партиясининг «абадий бош котиби» лавозимлари мавжуд. Кейинги раҳбар ҳам шундай йўл тутиши эҳтимоли юқори.\nТашқи сиёсатда ёки иқтисодиётда кескин ўзгаришлар кутишга ўрин йўқ. Шимолий кореяликларнинг йўналиши ташқи факторларга боғлиқ, геосиёсатда радикал ўзгаришлар бўлмаса мамлакат ичида бирор нарса ўзгариши даргумон. Шу билан бирга, Жанубий Корея Конституцияси бутун яриморол учун ишлаб чиқилгани, Корея Республикаси миллий хавфсизлиги тўғрисидаги қонунда КХДР давлатга қарши ташкилот сифатида таснифланганини унутмаслик керак. Содда қилиб айтганда, Сеул Пхеньянга Киев худди Донецк ёки Луганскка қандай қараса, шундай қарайди.\nАммо КХДР бўйича узоқ муддатли тахминлар қилиш бефойда. 5-10 йиллар олдин кенг тарқалган шу каби прогнозларга кўра, 2020 йилга келиб Корея бирлашган бўлиши керак эди. Қолаверса, ҳали акси тасдиқланмагунча Ким Чен Ин тирик ва давлатни бошқара олади, деб ҳисобланади.\n08:14 / 24.05.2020\nКим Чен Ин 3 ҳафта ичида илк бор кўриниш берди\n07:57 / 23.05.2020\n08:24 / 17.05.2020\nШимолий Кореяда шифохона қурилиши жойида Корея уруши вақтидаги 50 та бомба топилди\n21:51 / 13.05.2020\nКим Чен Ин яна кўздан ғойиб бўлгани маълум қилинди


Афсонавий Цинь армиясининг сири - zarnews.uz\nАфсонавий Цинь армиясининг сири\nБундан 45 йил илгари, яъни 1974 йилда Хитойнинг Шаньси вилоятида топилган қадимги афсонавий лойдан ясалган жангчилар қабристони нафақат археолог-олимларни балки, бутун дунё аҳлини ҳануз лол қолдириб келмоқда.\nЧин юрти замини ўз бағрида ҳамон қадимий ва бой тариxини сақлаб келади. Буюк Хитой девори ортида жойлашган шаҳарларни қадимги будда ибодатxоналари, император саройлари, кўп қаватли уйлари безаб турибди.\n“Юртимиз қадим цивилизациясининг билишимиз учун бирозгина чуқур ковласак кифоя”, дея ҳазиллашишади хитойликларнинг ўзлари. Аслида бу ҳақиқат. Чунки ер остида қанчадан қанча халқларнинг маданиятлари, сир-синоатлар яширинган.\n1974 йилда бир неча сиамлик деҳқонлар янги қудуқ қазиб сув чиқариш учун Лишан тоғига боришади. Қазиш ишлари энди авжига чиққан пайтда сув ўрнига улар ғалати лойдан ясалган бош чаноқларини топиб олишганда ҳайратларини яширолмадилар. Аммо, қизиқишлари ошиб, зўр бериб ерни қазишга тушишди. Натижада яна бир неча ўнлаб лой ҳайкаллар топилди. Уларнинг айримлари жуда яхши сақланган бўлса-да, ичида иккига бўлиниб кетганлари ҳам бор эди.\nШундай қилиб, сайёрамиздаги энг муҳим арxеологик кашфиётларнинг бири, дунёнинг саккизинчи мўъжизаси – эрамиздан аввалги 259-210 йилларда яшаган император Цин Шихуандининг теракота армияси топилганлиги ҳақидаги хабарлар бутун дунёга тарқалди.\nБуюк кашфиётдан хабар топган хитойлик археологлар қазиш ишларини уч босқичда, жуда эҳтиёткорлик билан амалга ошира бошлашди. Чунки тезкорлик билан ковлаш ишлари натижасида экспонатлар бузилиши xавфи мавжуд эди. Биринчи босқич 1974 йилдан 1984 йилгача, иккинчиси 1985-1986 йилларда ўтказилди. 2009 йилдан бошланган учинчи босқич қазишма ишлари бугунги кунгача давом этмоқда. Ҳозиргача олимлар тупроқдан ясалган 8099 та жангчи ҳайкалларини топдилар. Улар Xитойнинг биринчи императори Цин Шихуандининг қабридан 1,5 километр шарқда уч қатор бўлиб саф тортган ҳолда жойлашган.\nЦин Шихуанди тариxга Xитойда мавжуд бўлган юзлаб майда давлатларни ягона, қудратли давлатга бирлаштира олган ҳукмдор сифатида битилган. Айнан унинг амри билан мамлакатни шимолда жойлашган урушқоқ қабилалар босқинидан ҳимоя қилиш учун Буюк Хитой девори қурилиши бошланди. Сайёҳларни ҳалигача ўзининг гўзаллиги ва маҳобати билан ҳайратга солиб келаётган, қанчалар сирларни ўз бағрида сақлаётган улкан мақбара ҳам ушбу буюк император даврида қурила бошланди.\nИмператор вафот етгач, тантанали маросим ўтказилган ва у билан бирга қариндошлари, хотинлари, қўриқчилари, xизматкорлари ўз оилалари билан жами 70 мингга яқин одам тириклай қабрга кўмилди.\nБиринчи император ва унинг яқинларини нариги дунёда ҳам душманлардан ҳимоя қилиш учун минглаб жангчиларни ҳам ер остига кўмишлари керак эди. Аммо, сарой аёнлари мамлакат учун таҳликали бир пайт бўлиб турган вақтда ҳар бир аскар сув ва ҳаводек зарур бўлганидан ер остига уларнинг ҳайкалларини кўмишга қарор қилишди. Улар ҳар бир жангчининг аслига қараб айнан нусхасини ясашга келишишди. Минглаб ҳайкалтарошлар ҳайкаллар устида юксак маҳорат билан ишлаганлигини кўриш мумкин. Айниқса, жанговор кийим ва қуроллар, юз тузилиши ва соч турмакларига ҳам катта аҳамият берилган. Икки метрдан узун қилиб ишланган лой ҳайкалларни кўрган одамнинг бадани сесканади. Чунки бирортасининг юзи бошқасиникига ўхшамайди, қаршингизда худди тирик ҳарбийлар тургандек таассурот қолдиради. Ҳатто маxсус компьютер дастури ёрдамида текшириб кўрилганда ҳам бирорта ўxшашлик топилмади.\nМингга яқин ҳунармандлар томонидан 11 йил давомида тикланган жангчилар орасида оддий пиёдалар, камончилар, отлиқ чавандозлар ҳам бор. Улар жангга тайёр ҳолда саф тортиб туришибди. Қўлларида эса ҳақиқий қуроллар бор. Тўғри, ёғоч камон ва ўқлар вақт ўтиши билан чириб, синиб кетган, аммо, арбалет, найза ва қиличлар жуда яxши сақланиб қолган. Шуни айтиб ўтиш керакки, айрим жангчиларнинг қуроллари йўқ. Олимларнинг улар император Цин Шихуандининг ўғли ҳукмронлик қилган даврда кўтарилган қўзғолон вақтда қишлоқ аҳли томонидан ўғирланганини айтишмоқда.\nЛой жангчилар бўлакларга бўлган ҳолда қўлда тайёрланиб, кейинчалик қисмларга бирлаштирилган. Ҳайкаллар оловда тоблангани учун теракота армияси деб ном берилган. Аскарлар ранглар билан бўялган бўлиб, афсуски, вақт ўтиши билан улар бироз хира тортган. Фақат қайта таъмирдан чиққанларигина ҳақиқий кўринишига эга бўлган.\nОлимлар ҳайкаллар турли жойларда ўрнатилган бўлиб, отларнинг оғирлиги 200 килограмм, жангчиларнинг ҳайкаллари эса 135 килограммни ташкил этишини аниқладилар. Шунингдек, қабристонда давлат аёнлари, мусиқачилар ва акробатлар ҳам борлиги аниқланди. Бундан ташқари, ер ости саройида юзлаб мис ва олтин аралаштирилган жанговар бронза аравалари ҳам бор эди. Шунингдек, император армияси ёғоч аравалар билан ҳам қуролланган бўлиб бугунги кунгача улар сақланиб қолмаган.\nБугунги кунда терракота жангчилари Xитойнинг давлат объектлари ва ЮНЕСКОнинг Бутунжаҳон мероси рўйxатига киритилган бўлиб дунёдаги энг машҳур обидалардан биридир. Ер ости армияси топилган 16 гектарлик қазилма майдонида катта музей экспозицияси ташкил этилган. Музей ва унинг 3 та павильонларида қазиш ишлари давом этмоқда.\nТерракота жангчиларига тегишли бўлган теxника ва ҳунармандчилик буюмлари милоддан аввалги III минг йилликка тегишли бўлиб, ўша даврда Xитойда ҳайкалтарошлик санъати юксак даражада ривожланганидан далолат беради. Мазкур археологик қазилмалар топилгач, Хитойнинг маданияти ва санъатининг гуллаб-яшнаши Цин давридан бир неча асрдан сўнг ҳокимият тепасига келган Танг сулоласи даврида бошланган, деган фаразлар мавжуд эди. Аммо, олимлар қазишма майдончасида шов-шувли кашфиётлар қилишда давом этишмоқда, аммо улар ҳали 700 минг киши томонидан барпо этилган Хитойнинг биринчи императорининг мақбарасини текширишга қўл урганлари йўқ. Билмадик, асрлар оша қад ростлаб турган ушбу қадимий мақбара ўз бағрида яна қандай номаълум сирларни яшириб турган экан?\nкоронавирус COVID-19 АҚШ ҳарбий хизмат ЖССТ касб-ҳунар абитуриент Қозоғистон транспорт ҳаракати Ургут тумани Жомбой тумани Норозилик намойишлари


Бензема фаолиятини якунлагач, мураббий бўлиши мумкин | Qalampir.uz\nБензема фаолиятини якунлагач, мураббий бўлиши мумкин\nСпорт\t16 Июнь 13:04 1238\nФранция терма жамоаси ва “Реал Мадрид” клубининг ҳужумчиси Карим Бензема фаолиятини якунлагач, мураббий бўлиши мумкинлигини тан олган. Бу ҳақда у “Foot Mercato” нашрига берган интервьюсида маълум қилган.\n“Мураббий бўлиш ёки бўлмаслигимни билмайман. Олдинда ўйлаб кўриш учун анча вақт бор. Ҳар ҳолда, мен футболни жуда яхши кўраман. Шунинг учун нафақага чиққанимда, балки мураббий бўлишга интиларман”, деган 34 ёшли “Реал” ҳужумчиси.\nАввалроқ, Карим Бензема “Sportskeeda” нашри талқинига кўра, 2022 йил учун “Олтин тўп”га биринчи рақамли даъвогар сифатида эътироф этилган. Будан олдин, Англиянинг “Goal” нашри ҳам франциялик ҳужумчини мавсумнинг энг яхши футболчиси бўлишга номзод сифатида кўрсатган эди.\nМаълумот ўрнида, ўтган мавсумда Карим Бензема “Реал Мадрид” сафида 46 та ўйинда майдонга тушиб, 44 та гол урди ва 15 та голли узатма амалга оширди. “Тransfermarkt” портали 34 ёшли ҳужумчини 30 миллион еврога баҳоламоқда. Бензема Франциянинг “Олимпик Лион” клуби тарбияланувчиси ҳисобланади. У “лос бланкос” сафига 2009 йили 35 миллион евро эвазига келиб қўшилганди.\n04 Июль 16:52 34575


Москвада “Очиқ Россия” ҳаракати ижрочи директори қўлга олинди\n13 апрел 2021, Тошкент вақти: 05:28\nРоссия пойтахти Москвада полиция ходимлари томонидан “Очиқ Россия” (Откритая Россия) ҳаракати ижрочи директори Андрей Пивоваров ушланди. Бу ҳақда Озодликнинг рус хизмати ҳаракатнинг Телеграм-каналидаги маълумотга таянган ҳолда хабар қилди.\nПивоваров Петровка кўчаси яқинидаги дўконда қўлга олинган ва “Тверская”даги ички ишлар бўлимига олиб кетилган. Унга қарши оммавий тадбир ўтказиш тартибини бузганлик тўғрисида баённома тузилган. Бироқ Пивоваровга айнан қандай айблов қўйилганига аниқлик киритилмаган.\nАвгуст ойи бошида А. Пивоваров Смоленск вилоятининг Рудня чегара бўлими ходимлари томонидан қўлга олинганди. У билан бирга “Очиқ Россия” ҳаракати аъзолари Даниил Потапов ва Александр Федосеев ҳам ушланган. Улар Беларусдаги сайлов ва норозилик намойишлари блогер сифатида ёритиш учун кетаётгандилар.


Ван Дейк ва футбол тарихидаги энг қиммат 11 ҳимоячи\nВан Дейк ва футбол тарихидаги энг...\n29.12.2017 16:06 0 206\nВиржил ван Дейк — дунёнинг энг қиммат ҳимоячиси!\n«Ливерпул» «Саутгемптон» ҳимоячиси Виржил ван Дейкни сотиб олиб, уни дунёнинг энг қиммат ҳимоячисига айлантирди.\nГолландиялик 26 ёшли футболчи «Манчестер Сити» ҳимоячиси Бенжамин Мендидан (57,5 млн евро) «дунёнинг энг қиммат ҳимоячиси» деган номни «тортиб олди». Мерсисайдликлар ван Дейк трансфери учун 85 миллион евро тўлайдиган бўлди.\nЭнг қиммат ҳимоячилар:\nВиржил ван Дейк, «Саутгемптон» — «Ливерпул», 84,7 млн евро («The Telegraph» маълумоти)\nБенжамин Менди, «Монако» — «Манчестер Сити», 57,5 млн евро\nЖон Стоунз, «Эвертон» — «Манчестер Сити», 55,6 млн евро\nКайл Уокер, «Тоттенхэм» — «Манчестер Сити», 51 млн евро\nДавид Луиз, «Челси» — «ПСЖ», 49,5 млн евро\nРио Фердинанд, «Лидс» — «Манчестер Юнайтед», 46 млн евро\nНиколас Отаменди, «Валенсия» — «Манчестер Сити», 44,6 млн евро\nТиаго Силва, «Милан» — «ПСЖ», 42 млн евро\nЛеонардо Бонуччи, «Ювентус» — «Милан», 42 млн евро\nЛилиан Тюрам, «Парма» — «Ювентус», 41,5 млн евро\nШкодран Мустафи, «Валенсия» — «Арсенал», 41 млн евро\nХави Мартинес, «Атлетик» — «Бавария», 40 млн евро*\n* Transfermarkt.com маълумоти.\nфутбол Спорт Англия энг қиммат ҳимоячи ван Дейк\nСпорт 20/04, 14:28\nСпорт 14/04, 19:17


Уларнинг бундай ишлари, яъни бир ақлда пайдо бўлган бундай таноқуз кулгини келтиради.\nМасалан улар ўзларини динларини Ибнул Ҳажар Асқалоний Ашъарийнинг Бухорийга ёзган шарҳидан ва Имом Нававий Ашъарийнинг Саҳиҳи Муслимга ёзган шарҳидан олишади.\nҚуръони карим тафсирини Қуртубий, Фахриддин Розий, Бағавий, Абу Ҳайён, Суютий, Байзовий ва бошқа ашъарий ва мотуридий муфассирларнинг тафсиридан фойдаланишади.\nФиқҳни эса Имомул ҳаромайн Абул Маъолий Жувайний, Абу Хомид Ғаззолий, Имом Нававий, Ъиз ибн Абдуссалом, Ибн Ҳажар Асқалоний, Ибн Ҳажар Ҳайсамий, Имом Субкий, Имом Сарахсий, Боқиллоний, Камол ибн Ҳумом ва бошқа фақиҳларнинг илмидан олишади.\nҲадисни Имом Байҳақий, Ибн Ҳиббон, Ибн Асокир, Хатиб Бағдодий, Бадриддин Айний, Ҳоким Нийсобурий ва бошқа муҳаддислардан олишади.\nВа яна уларнинг номини тилга олишга вақт етмайдиган минглаб бошқа уламолар ва уларнинг китоблари ҳам борки ўша сохта салафийлар улардан фойдаланиб келадилар.\nЮқорида номлари зикр қилинган ва қилинмаган Аҳли сунна вал жамоа имомлари бўлмиш ашъарий ва мотуридийларга мансуб уламолардан Аллоҳ таоло рози бўлсин! Улар ислом умматига катта илмий меросни қолдириб кетганлар, улар динни бугунгача етказиб келишди ва улар шариатни сақловчи ва ҳимоячисидирлар. Ким уларга мувофиқ келса улар Аҳли сунна вал жамоадандир, уларга хилоф қилганлар эса аҳли суннадан эмас!\nКиритилган вақти: 22/11/2021 10:48; Кўрилганлиги: 20\nМатериал манзили: https://savad-ul-azam.uz/islam/movements/soxta-salafiylarning-ajoyibotlaridan\nЧоп этилган вақт: 06/12/2021 23:37


24 Äåêàáðü 2019 17:40 1400\nЖорий йилнинг 23 декабрь куни Наманганда Нодирабегим номидаги ахборот-кутубхона марказининг реконструкция қилинган янги биносини фойдаланишга топшириш тантанали маросими бўлиб ўтди. Бу ҳақда вилоят ҳокимлиги ахборот хизмати хабар бермоқда.\nНодирабегим номидаги ахборот-кутубхона марказида масофадан туриб китоб ўқиш учун вилоятлар ҳамда ривожланган давлатлар кутубхоналари билан электрон китоб ўқиш имконияти ҳам яратилган. Марказ бир вақтнинг ўзида 450 нафар китобхонга хизмат кўрсата олади. Бу ерда 573 минг китоб фонди бор. Шундан 200 мингга яқини бадиий асарлар, 5000 номдаги электрон китоблардир.\nАхборот-кутубхона марказига вилоят ҳокимлиги томонидан 60 минг дона китоб тақдим этилди. Ўзбекистон Миллий кутубхонаси томонидан эса 50 млн. сўмлик энг сара адабиётлар совға қилинди.


Навоийга қирқдан зиёд мамлакатдан ишбилармон ва инвесторлар келди\nНавоийга қирқдан зиёд мамлакатдан ишбилармон ва...\n01.05.2019 13:35 0 1276\nНавоийда нуфузли анжуманлардан бири — «Invest in Navoi» II халқаро бизнес форуми бўлиб ўтмоқда. Бу ҳақда «Xabar.uz» мухбири хабар берди.\nМазкур халқаро бизнес форумида дунёнинг 40 дан зиёд мамлакатларининг 250 нафардан ортиқ ишбилармон доиралари, салоҳиятли инвесторлари ҳамда хорижий мамлакатларнинг Ўзбекистондаги мухтор элчилари ва дипломатлари иштирок этмоқда.\nИкки кунлик бизнес форумнинг биринчи куни хорижлик меҳмонлар «Навоий» эркин иқтисодий зонаси билан танишишди ва вилоятнинг йирик корхоналарига ташриф буюришди.\nХалқаро бизнес форумнинг Навоий вилоятида ўтказилаёгани бежиз эмас. Эркин иқтисодий зона, интермодал логистика маркази, халқаро аэропорт, қатор саноат корхоналари, йирик қувватли электр станцияси вилоятда тадбиркорлик ривожи ва ишбилармонлик муҳитини кенгайтиришга мустаҳкам асос яратмоқда.\nАйни пайтда «Навоий» эркин иқтисодий зонаси ҳудудида хорижий инвесторлар билан қиймати 144 млн. доллар бўлган 21 та лойиҳа устида иш олиб борилаяпти.\n«Навоий» халқаро аэропорти орқали Европа ва Осиё давлатлари ўртасидаги йўналишларда йилига 300 минг тонна юкни қабул қилиш ва жўнатиш имконини берадиган қуруқликдаги порт яратилмоқда.\n– Эътироф этиш жоизки, айни пайтда вилоятда 134 та қўшма ва хорижий корхоналар фаолият кўрсатаётган бўлса, уларнинг 21 таси жорий йилнинг ўзида ташкил этилди, – дейди Навоий вилояти ҳокимининг ўринбосари Ўктам Исламов. – Икки кун давом этадиган бизнес форум якунида кўплаб манфаатли шартномалар имзоланиб, инновациялар самарадорлигини кенгайтириш ва ошириш бўйича тавсиялар ишлаб чиқилади.\nШунингдек, форум доирасида иштирокчилар вилоятнинг туристик салоҳияти билан танишиш мақсадида қадим ва кўҳна Нурота туманидаги «Чашма» меъморий мажмуаси ҳамда «Сармишсой» музей қўриқхонасига саёҳат қилишлари режалаштирилган.\nНавоий бизнес форум инвесторлар ишбилармонлар Invest in Navoi\nЖамият 03/12, 23:13


Қўрқманг, аввало бошланг\nИшни бошлагач, кредит олиш умуман қўрқинчли эмаслигини тушунасиз.\nАксарият юртдошларимиз банкдан кредит олиш катта таваккалчилик, деб ўйлайди. «Кейин қарзни қайтара олмай қолсам, нима бўлади?», деган ўй унда ҳадик ҳиссини уйғотади. Ана шу қўрқув яхшигина ғояси бор кишини ҳам ҳаракатсизлантириб қўйиши мумкин. Аммо банкдан кредит олиб, уни вақтида, ҳатто, муддатидан анча олдин қайтараётган юртдошларимиз билан суҳбатлашганда бунинг мутлақо тескарисини кўрамиз. Хўш, унда гап нимада?\nПсихологларнинг айтишича, ўзига нотаниш иш ёки кейин нима бўлишини билмаслик инсонда қўрқув, хавотир ҳиссини уйғотар экан. Бунга яна «Банкка борсам-у, улар кредит бермай, қайтариб юборишса, нима қиламан?», деган ҳадикни ҳам қўшинг. Бундай дунёқарашга эга киши, албатта, ҳаракатсизликни танлайди. «Ҳеч нима қилмаяпсанми, демак, хато ҳам қилмайсан. Оч қорним, тинч қулоғим» қабилида. Бироқ дунёқарашни ўзгартиришнинг вақти аллақачон келган.\n— Агар аниқ бизнес-режангиз бўлса, кредит олишдан умуман чўчимайсиз, — дейди Қибрай тумани Хўжақўрғон қишлоғида истиқомат қилувчи тадбиркор Зулфия ШЕРБОЕВА. — Негаки, пухта режа қилиб олгансиз, унинг натижасини ва келгусида берадиган самарасини олдиндан биласиз. Ана шу нарса қўрқув ва иккиланишни йўқотади. Ишга киришгач, банкдан кредит олиб, шахсий тадбиркорликни йўлга қўйиш умуман қўрқинчли эмаслигини тушуниб оласиз. Ахир, давлатимиз томонидан шунча қулайлик ва имкониятлар берилмоқда. Улардан оқилона фойдаланмаслик нотўғри. Бундан давлатга ҳам, тадбиркорнинг ўзига ҳам наф келади.\n— Ўзингиз ҳам банкдан кредит олганмисиз?\n— Албатта. Яқинда шахсий томорқамизда иссиқхона ташкил этиш учун имтиёзли кредит олдим. Айни пайтда ерни тайёрлаяпмиз. Июлда 1 сотих ерга иссиқхона қурамиз. Насиб қилса, август ойида кўчатларини келтириб, помидорнинг жуда серҳосил ва иссиқхонабоп навларини экишни ният қилиб турибмиз. Хуллас, дастлабки хомаки ҳисоб-китобларимга кўра, 2020 йилгача муддат билан олинган кредитни 1,5 йил ичида узса бўлади.\n— Шахсий томорқангизга яна нималар экилган?\n— Болалигимдан ерда ишлашни яхши кўраман. Томорқамиз 4 сотих аслида. Унда мевали дарахтлардан олма, гилос, ёнғоқ, анжир экилган. Анор шу йил ҳосилга кирди. Шунингдек, томорқага картошка, пиёз, помидор, бодринг, булғор қалампири, бақлажон каби экинларни экканмиз. Тўғри, бозорга олиб чиқмаймиз, лекин рўзғор эҳтиёжига бемалол етади.\n— Қурадиган иссиқхонадан неча марта ҳосил олишни мўлжаллаяпсиз?\n— Аввало, иссиқхонани кичикроқ бўлса-да, замонавий қилиб қуришни режалаштиряпмиз. Ундан уч марта ҳосил олиш мумкин. Кейин ерга дам бериш учун тўртинчисига гул экиш мумкин. Бу январь ойига тўғри келади. Эрта баҳорда эса, манзарали гулларга талаб анча катта бўлади.\n17:31, 13.12.2018 ✔245\n17:31, 13.12.2018 ✔204\n16:08, 29.11.2018 ✔344\n✔ 245  17:31, 13.12.2018\n✔ 204  17:31, 13.12.2018\n✔ 344  16:08, 29.11.2018\n✔ 226  16:08, 29.11.2018\n✔ 285  17:31, 22.11.2018


Андижонда ММА бўйича профессионаллар ўртасида жанг кечаси ташкил қилинади\n3 январь, 2021, 16:45\nҚизиқарли жанглар бўлиб ўтиши кутилмоқда.\nЎзбекистон ММА ассоциацияси ташкил этилганидан буён юртимизда кўплаб профессионал жанг кечалари ҳам ташкил этилиши йўлга қўйилди. Жумладан, “GFC 20” турнирининг Тошкентда ўтказилгани, профессионаллар ўртасидаги Ўзбекистон чемпионатини ҳам таъкидлаш зарур.\nАна шундай турнирларнинг навбатдагиси Андижон шаҳрида 10 январь куни бўлиб ўтади. Мазкур ММА кечасида тўрт мамлакатдан жангчилар ташриф буюради ва бир нечта жанглар ўтказилади. Ушбу жанг оқшомида кимлар жанг қилади ва қандай мақомда бўлади, буни тез орада маълум қиламиз.


May 2010 – Самарқанд – Ер юзининг сайқалидир…\nOy: May 2010\nНамознинг аҳамияти(50 – 52 параграфлар).\n14/05/2010 12/11/2010 admin\n50 – ҚАЙЮМ-И РАББОНИЙ, МУҲАММАД МАЪСУМ ФОРУҚИЙНИНГ БИРИНЧИ (4-чи) ЖИЛД, 14-чи МАКТУБИ Бу мактубда Оллоҳу таолонинг амрларига сўзсиз амал қилиш ва намознинг аҳамияти билдирилмоқдадир. Гадой топмас ерларда унутилган бизни хотирлаб, қардошим мавлоно Муҳаммад Ҳаниф Қобулий билан юборган мактубингиз менга етиб келди. Уни ўқишим мени кўп севинтирди. Шериги, ўхшаши бўлмаган жаноб-и Ҳаққа боғлигингизни ва Унинг муҳаббати оташи билан ёнганингизни тушуниб етганимиздан сўнг эса, севинчимиз янада ортди. Бу охир замон фитнаси ва зулмати ичида Оллоҳу таоло бир бандасининг қалбига ўз севгисини жойлаштириб ва ўз ҳижрони, айрилиғи ила уни ёқиш даражасига келтирган бўлса,…\nБиринчи қисм (53 ва 54 – праграфдан 1- Саволгача)\n14/05/2010 19/12/2015 admin\n53– МАСТ УСТИГА МАСҲ, УЗРЛИ БЎЛИШ МАСТ УСТИГА МАСҲ – Таҳоратланганда оёқларни ювиш ўрнига ҳеч бир заруратсиз маст устига бир марта масҳ қилиш эркак ва хотин-қизлар учун жоиздир. Пайғамбаримиз (соллаллоҳу алейҳи ва салам) муборак оёқларига маст кийиб, уларнинг устига масҳ қилдилар ва унинг жоиз бўлганини ҳам сўзлади. Ғусл таҳорати олинганда маст устига масҳ қилинмайди. Таяммум қилинганда оёқларни масҳ қилиш фарз эмас. Маст, оёқнинг ювилиши фарз бўлган жойларини бекитиб турган ва сув ўтказмас пойабзалдир(масалан, маҳси ва шунга ўхшашлар). Маст буюк бўлиб, бармоқлар мастнинг учига етмаса ва масҳ бўш жойга бўладиган бўлса, у…


ИнтерФУТБОЛ :: Статистика: "Гол+пас" бўича ўртача кўрсаткичинг қандай?\nСтатистика: "Гол+пас" бўича ўртача кўрсаткичинг қандай?\nЛионель Месси бу мавсум Тьерри Анрининг нақ 17 йил дахлсиз қолган рекордини такрорлади. Яъни янги асрда битта чемпионат давомида ҳам гол уриш, ҳам унга ассистентлик қилиш борасида 20талик довондан ўтган иккинчи футболчи бўлди. Soccer.ru сайти шу баҳона замонавий футболдаги универсал аскарларга эътибор қаратди. Биз эса навбатдаги фотожамланмада «гол + пас» бўйича XXI аср етакчиларини эътироф этиб, реал эффектлиликни намоён қилиш учун ўртача ҳисобда 1та ўйинга тўғри келадиган самарали ҳаракат миқдорини ҳам назардан қочирмаймиз. XXI асрнинг энг буюк гол ижодкорлари рўйхатига 18 июль ҳолати бўйича 500тадан кўп гол + самарали узатма тўплаган футболчилар киритилган. Улар атиги 10 нафар.\n10-ўрин - Уэйн РУНИ (Англия)\nСамарали узатма: 180та\n«Гол + пас»: 545 балл\n1та ўйинга тўғри келадиган самарали ҳаракат даражаси: 0,63 балл\nНафақага чиқиш арафасида турган Уэйн Руни кучли ўнликда. «Шрек» бутун фаолияти давомида ажойиб ҳужумчилар даврасида тўп сурди. У бу борада худди ҳозирги Карим Бенземага ўхшайди - гол уриш баробарида ассистентлик қилишни ҳам ўрнига қўйган. Хуллас, 1та ўйин учун «Гол + пас» тизимида 0,63 балл тўплагани барчасини кўрсатиб турибди.\n9-ўрин - Самуэль ЭТО’О\nСамарали узатма: 116та\n«Гол + пас»: 524 балл\n1та ўйинга тўғри келадиган самарали ҳаракат даражаси: 0,65 балл\nНеймар ва Халкда Камерун футболи фахрини кучли 10таликдан чиқариб юбориш имконияти етарли. Лекин эътиборга олиш керак, Самуэлнинг ўтган асрдаги голлари ҳисобга киритилган эмас. Асосийси, Это~О ҳам қизғанчиқ эмасди ва тўпни қулай вазиятда турган шеригига узатишни пайсалга солмасди. Дейлик, у Жозе Моуриньо манфаатлари йўлида ҳаттоки, қанотда ҳам ўйнаган. Факт шуки, Самуэль 21-асрда жами 524та голда бевосита иштирок этган - салмоқли натижа!\n8-ўрин - Карим БЕНЗЕМА\nСамарали узатма: 177та\n«Гол + пас»: 515 балл\n1та ўйинга тўғри келадиган самарали ҳаракат даражаси: 0,70 балл\nЗайниддин Зидан ёқимтой ҳужумчисини голлар уриш миссиясига қайтарди. Умуман, Криштиану Роналдунинг «Реал»даги энг яхши мавсумларида ҳам франциялик ажойиб «қуролбардор» эди. Фақат португалиялик юлдузнинг Мадриддаги тарихи якунланаётган пайт Бензема футбол ва самарадорликдан бироз чалғиди. Мана, энди ҳаммаси яна жойида. Карим «Реал»нинг янги тарихидаги энг яхши ассистент - шу фактнинг ўзи оғир тош босиши турган гап.\n7-ўрин - Серхио АГУЭРО (Аргентина)\nСамарали узатма: 131та\n1та ўйинга тўғри келадиган самарали ҳаракат даражаси: 0,74 балл\nБир қарашда, Серхиони буюк футболчилар қаторига қўшиш қийин. Эҳтимол, унга етакчилик қобилияти ва ЧЛ ёки ЖЧ каби йирик турнирларнинг ҳал қилувчи ўйинларидаги аниқ зарбалар етишмас... Лекин Агуэронинг голга боғлиқ статистикаси шунчаки, зўр. Дейлик, у АПЛ тарихидаги энг яхши легионер тўпурар ҳисобланади.\n6-ўрин - Тьерри АНРИ\nСамарали узатма: 190та\n«Гол + пас»: 559 балл\n1та ўйинга тўғри келадиган самарали ҳаракат даражаси: 0,78 балл\nБуюк Анри дейлик, Лионель Месси ёки Криштиану Роналдудан фарқли ўлароқ, океан ортида ҳам ўйнади. У ерда эса майдон бурчагидан ҳам гол уриш муаммо эмас. Лекин франциялик ҳужумчи репертуарида юқори савияда, яъни «Арсенал» ва «Барселона» учун урилган муҳим, чиройли голлар ҳам етарли. Анри энди мураббий, демак, статистикаси бошқа ўзгармайди. Факт битта - 21-асрда 559та голда иштирок этгани айёр Тьеррини унутишга йўл қўймайди.\n5-ўрин - Златан Ибрагимович (Швеция)\nСамарали узатма: 198та\n«Гол + пас»: 721 балл\n1та ўйинга тўғри келадиган самарали ҳаракат даражаси: 0,83 балл\nЗлатан ўзининг шахсий рейтингида ҳамиша 1-ўринда, лекин реалликка қарасак, швециялик мағрур ҳужумчи 1та ўйинга тўғри келадиган ўртача гол яратиш кўрсаткичи бўйича атиги 5-қаторни банд этиб турибди. Тўғри, фақат голлар сонини олсак, Ибрагимович футбол тарихининг элит рўйхатида. Бинобарин, жаҳон футболида атиги 28 нафар тўпурар фаолияти давомида расмий ўйинларда 500та гол маррасидан ўзгани билан мақтаниши мумкин. Ибра эса шулардан бири. Ҳа, унда ассистентлик кўрсаткичи ҳам чакки эмас - деярли 200та ҳолатда гол ҳаммуаллифига айланган. Футболнинг тирик афсонаси!\n4-ўрин - Роберт ЛЕВАНДОВСКИ (Польша)\nСамарали узатма: 134та\n«Гол + пас»: 602 балл\n1та ўйинга тўғри келадиган самарали ҳаракат даражаси: 0,86 балл\nПоляк қойилмақом спорт формасида ва ҳали ЧЛда ҳам голлар уриб, «шалпангқулоқ» кубокни боши узра баланд кўтармоқчи. Зеро, у ҳозирга қадар бу турнирда ғолиб чиқмаган, гарчи ёшлигида «Боруссия» Д. билан финалда ўйнаган бўлсада. Левагол -тажрибали, етук ва рақибларни сира тан олмайдиган голеадор. Ҳозирга қадар катта футболда «Гол + пас» тизими бўйича 602 балл тўплагани чин юлдуз эканлигидан далолат, албатта.\n3-ўрин - Криштиану РОНАЛДУ (Португалия)\nСамарали узатма: 259та\n«Гол + пас»: 990 балл\n1та ўйинга тўғри келадиган самарали ҳаракат даражаси: 0,98 балл\nАйни ҳолатда Роналду голлар сони бўйича Мессидан олдинда, аммо ёшдаги фарқни ҳам инобатга олиш керак - икки юлдузда ўйинлар миқдори тенг эмас. Яна бир томони борки, Роналду шу кетишда 40 ёшида ҳам қаердадир бир мавсумда бемалол 20талаб гол уриши мумкин. У ҳозирча «А» серияда рекордлар ўрнатиш билан овора. Криш фаолиятидаги 1000-голда иштирок этганини нишонлашга яқин - шунчаки, космос!\n2-ўрин - Луис СУАРЕС\nСамарали узатма: 255та\n«Гол + пас»: 716 балл\n1та ўйинга тўғри келадиган самарали ҳаракат даражаси: 1,00 балл\nҲақиқий монстр! Гарчи Роналдуга нисбатан деярли 300тача кам ўйинда қатнашган бўлсада, «Гол + пас» тизими бўйича ўртача 1 балл даражасини ушлаб турибди. 716та ўйинда 716та голга ҳисса қўшиш - ажойиб. Суарес катта эҳтимолки, фаолияти якунига қадар 500та гол маррасига ҳам етади. Хуллас, «тиши ўткир йўлбарс»га гап йўқ. У «Барселона» учун Бензема каби - Месси соясида юриб ҳам, 716 марта самарали ҳаракатни амалга оширгани кўп нарсадан далолат.\n1-ўрин - Лионель МЕССИ\nСамарали узатма: 326та\n«Гол + пас»: 1026 балл\n1та ўйинга тўғри келадиган самарали ҳаракат даражаси: 1,18 балл\nАқлни шошириб қўядиган статистика. Гол борасида ҳаммаси тушунарли, Лео шунчаки, тўпурар машина! У шунинг баробарида ассистентлик масаласида ҳам тенгсизлар қаторида. Жами 865та ўйинда 1026та самарали ҳаракатни назарда тутсак, Хосеп Гвардиола 2007 йили «Барселона» юлдузларини йиғиб, уларга нега Леони алоҳида мақтагани сабаби ойдинлашади: «Сизлардан агар кимдир бу йигит бошқа сайёрадан эканлигини тан олмаса, демак, у футболни тушунмайди». Жуда баландпарвоз ва қатъий гап, лекин Пеп мутлақо ҳақ эди...\nИзоҳ: охирги ҳафтада бўлган ўйинлар статистикаси ҳисобга киритилмаган.\n«Гол + пас» бўйича 500 очко маррасига яқинлашганлар - Томас Мюллер (475 балл), Клас-Ян Хунтелар (497 балл), Неймар (495 балл) ва Халк (485 балл). Демак, элит гуруҳ яқин орада икки нафар бразилиялик билан бойиши мумкин. Айтганча, «ПСЖ» ҳужумчиси ўртача кўрсаткич бўйича Криштиану Роналдудан ҳам олдинда...


Фуқаро фойдасига 161 млн. сўмдан ортиқ маблағ ундирилди - Zamin.uz\nФуқаро фойдасига 161 млн. сўмдан ортиқ маблағ ундирилди\nФуқаролик ишлари бўйича Учтепа туманлараро судининг 26.06.2020 йилдаги ижро ҳужжатига асосан, қарздор “UMID AVTO LIZING” масъулияти чекланган жамиятидан ундирувчи Ж.Умирзаковнинг фойдасига 155,3 млн. сўм миқдоридаги пул маблағи, судга даъво ариза билан мурожаат қилишда тўланган 6,2 млн. сўм давлат божи ва почта ҳаражатларини ундириш белгиланган бўлиб, мазкур ижро ҳужжати Бюронинг Нукус шаҳар бўлими иш юритувига 28.07.2020 келиб тушган ва ижро иши юритуви қўзғатилган.\nМажбурий ижро ҳаракатлари давомида, қарздорнинг “Даврбанк” Қорақалпоғистон филиалидаги барча ҳисоб-рақамларига банд солиниб, инкассо топшириқномаси қуйилган ва шу орқали ундирувчи Ж.Умирзақовнинг фойдасига белгиланган 161 млн. 527,6 минг ундирилиб, унинг номига очилган пластик картасига ўтказиб берилган.\nНатижада, навбатдаги ижро ҳужжатининг ижроси амалда таъминланганлиги боис мазкур иш тамомланди ва фуқаронинг ҳуқуқлари ҳимояси таъминланишига эришилди. “Замин” янгиликларини “Youtube”да кузатиб боринг


«Манчестер Сити» АПЛда янги рекорд ўрнатди » Ўзбекистон янгиликлари – Zamin.uz\n11 декабрь 2017, 09:58\nАнглия Премьер-лигасининг 16-тури доирасида «Олд Траффорд»да «Манчестер Юнайтед» ва «Манчестер Сити» ўртасида турнинг марказий учрашуви бўлиб ўтди. Манчестер дербиси Хосеп Гвардиола жамоасининг 2:1 ҳисобидаги ғалабаси билан якунланди.\nШу тариқа, «Манчестер Сити» АПЛда ғалабали сериясини 14 учрашувга етказди. Энди Хосеп Гвардиола жамоаси АПЛнинг бир мавсумидаги ғалабали серия рекордини янгилади. Бунгача бир мавсумда қаторасига 13 ғалаба «Арсенал» (2001/02 йилги мавсум) ва «Челси» (2016/17) томонидан қайд этилганди.\n«Арсенал» 2001/02 йилги мавсумнинг охирги 13 ўйинида қаторасига 13 ғалабага эришганди, кейинги мавсумнинг биринчи турида ҳам ғалаба қозонгач, бу серия 14 ўйинга етказилганди. «Сити» бу натижани такрорлади.\nДербидаги ғалабадан кейин «Манчестер Сити» турнир жадвалида энг яқин таъқибчиси бўлиб турган «Манчестер Юнайтед» билан орадаги фарқни 11 очкога етказган.\nЖорий мавсумнинг 16 турида «Манчестер Сити» 15 ғалабага эришиб, бир дуранг қайд этди.\nЯнгиликлар » Спорт » «Манчестер Сити» АПЛда янги рекорд ўрнатди\n17:02 Гвардиола «Манчестер Сити» билан шартномани узайтириши мумкин\n15:35 «Манчестер Сити» сўнгги 123 йил ичидаги энг яхши стартни қайд этди\n13:11 «Манчестер Сити» мавсум стартида 5та ўйинда «қуруқ ғалаба» қайд этиш бўйича «Челси» рекордини янгилади


Набий — (араб. - кўплиги анбиё, илоҳий хабар келтирувчи) - пайғамбар, Аллоҳнинг фармойишини инсонларга етказиб берувчи воситачи шахс. Н.ларга ишониш ислом дини ақидаларидан бири ҳисобланади. Ўзларига махсус китоб ва шариат берилмай, бир расулга (яъни Аллоҳ елчисига) ато етилган китоб ва шариатга ама...\nНавоий — Низомиддин Мир Алишер (1441 -1501) - улуғ ўзбек шоири ва мутафаккири, давлат арбоби. Ҳиротда туғилди. Темурийлар даврида яшаб, темурий шаҳзодалар билан бирга тарбияланди. 4-5 ёшларида мактабга борди, Қуръони карим ва ҳадислар унинг дунёқараши шаклланишига таъсир қилди. Н. "ёшлик ва йиг...\nНаврўз — Марказий Осиё ва Яқин Шарқ халқларининг кад., анъанавий Янги йил байрами. Тарихий манбаларда Н. катта байрам сифатида Аҳоманийлар давридан нишонлаб келинади. Абулқосим Фирдавсий "Шоҳнома асарида Н. байрамининг урфга айланишини қад. паҳлавий китобларидаги маълумотларга асосланиб Ерон еп...\nНажаф — Машҳад Али - Ироқдаги шаҳар, Куфадан 10 км ғарбда, Месопотамия водийси ва саҳро чегарасида жойлашган зиёратгоҳ, Анъанага биноан Куфа атрофида, ҳоз. Н, жойлашган ерда Али ибн Абу Толиб (кв) дафн етилган. Умавийлар ҳукмронлиги даврида қабр ўрни сир тутилган, шу туфайли кейинчалик Н.даги турли...\nНажжор — ал-Ҳусайн ибн Муҳаммад (? -тахм. 845) - машҳур илоҳиётчи; унинг издошлари ўзларини нажжорийлар ёки ҳусайнийлар деб аташган. Қум ш.да туғилган, дурадгорчилик қилган Н. мунозара қилишга ўчлиги билан шуҳрат қозонган, айниқса, Басра муътазилийлари раҳбари ан-Наззом (835/836 ёки 845 й.в.е.) била...\nНазар — мушоҳадага асосланган мулоҳаза, назарий қараш. Бу маънода фиқҳда раъй ва қиёс терминлари ишлатилган. Каломда Н. деганда, асосан, маълумдан номаълумга елтувчи муҳокама тушунилган ва шу маънода унга баҳс, фикр, тафаккур, истидлол сўзлари маънодош бўлиб хизмат қилган. Шунга кўра, уларнинг илми...\nНаззом — Абу Ишоқ Иброҳим ибн Сайёр (? -835-36 ёки 845) - муътазилийларнинг Басра мактаби машҳур намояндаси; унинг издошлари ўзларини ан-наззомия (наззомийлар) деб аташган. Н.нинг асарлари сақланмаган, унинг қарашлари шогирди ал-Жоҳиз асарларида келтириб ўтилган. Н.нинг фикрича, барча нарсалар бир п...\nНазр — (араб. - сўз бериш, ваъда қилиш, кучайиш) - ислом фиқҳида бирор саллаллоҳу алайҳи ва салламобли ишни бажаришга аҳд қилиш ва уни оғзаки ёки ёзма равишда ифода етиш (мас., фалон ишимни битирсам ёки согайиб кетсам, Аллоҳ йўлига бир қўй сўйиб, қурбонлик қиламан каби). Исломда Н.га ташвиқот йўқ. А...\nНамоз — (форс., араб. - салот) - ислом кўрсатмалари бўйича бажариладиган махсус ибодат тури; исломдаги беш рукндан бири. Н. мусулмонларга меърож кечаси (қ. Исро ва меърож) фарз қилинган биринчи ибодатдир. Бир кеча-кундузда беш маҳал (бомдод, пешин, аср, шом, хуфтон) Н. ўқиш фарз ҳисобланади. Н. ўқиш...\nНасафий — Абу Ҳафс Нажмиддин Умар ибн Муҳаммад (1069-1142) - тарихчи, фақиҳ, тилшунос, муҳаддис, муфассир олим. Унинг мусулмон қонуншунослигага доир "Манзуматун Насафия фил-хилофиют" ("Келишмовчиликлар борасида Насафийнинг назмий асари"), "Ақойид ун-Насафия" ("Исло...


Коронавирусга қарши кураш доирасида россиялик врачлар гуруҳи Тошкентга келди\nРоссиялик врачлар гуруҳи қирқ кишидан иборат. Ўзбекистон Соғлиқни сақлаш вазирлиги тақдим этган фотосурат.\nКоронавирусга қарши курашда ўзбекистонлик врачларга ёрдам бериш мақсадида тузилган Россия врачлар гуруҳи 16 август куни Тошкентга етиб келди. Бу ҳақда Соғлиқни сақлаш вазирлиги маълум қилди.\nГуруҳ реаниматолог, пульмонолог, инфекционист, вирусолог, кардиолог, эндокринолог каби мутахассислардан иборат.\nВазирликнинг билдиришича, қирқ кишилик мазкур гуруҳ бир ой давомида коронавирусга чалинганларни даволаш муассасаларида - Эпидемиология, микробиология ва юқумли касалликлар илмий текшириш институти, Вирусология илмий текшириш институти клиникаларида, Зангиота туманидаги юқумли касалликлар шифохонасида, шунингдек, қатор вилоятлардаги шу соҳага ихтисослашган шифохоналарда фаолият кўрсатиши кутилмоқда.\nРоссия соғлиқни сақлаш вазири Михаил Мурашко 10 август куни Москвада ўтган коронавирусга қарши кураш мувофиқлаштириш кенгаши президиумида коронавирусга қарши курашга кўмаклашиш учун Ўзбекистонга яқин кунларда россиялик врачлар жўнатилишини маълум қилган эди.


Сибир бухорийси, “Россия империяси либослари”, Эдварда Хардинг, Лондон, 1803\nXIV аср оëқлаган пайтда Бухоронинг нақшбандий уламолари “ë Оллох дўст, ë Оллоҳ” дея саловат айтароқ совуқ Сибирга йўл олишди. Нақшбандий тариқати аъзолари бўлган Бухоро сўфийлари шомонларга топинган Сибир тоторлари, ëқут, олтой, карëқ ва нанайлар ўртасида исломни ëйишди.\nБухороликлар, ўзбеклар ва қозон татарлари. Е. М. Корнеевнинг «Россия халқлари…» китобига иллюстрация, 1818\nБухородаги нақшбандия пирларига қўл бериб, уларнинг дуоси билан Сибирга келган дарвишларнинг авлодлари Сибирда ўзларини “бухоролик”, “сарт” ëки “ўзбек” деб аташган. Бухорийлар асосан Тюмен, Омск ва Томск вилоятларига ëйилган.\nБу ҳудудларда ўз даврининг илғор яшам тарзини тамсил қилган илк “Бухорий” қишлоқлари пайдо бўлган. Бундан ташқари улар тоторлар яшайдиган овуллар ва Тюмен, Тоболск, Тара, Томск каби маъмурий марказларга яқин ҳудудларда ҳам истиқомат қилишган.\nСибир бухорийлари юз йиллар мобайнида маҳаллий тоторлар билан яқин муносабатга киришиб, қиз олиб қиз бериб қуда-анда бўлишган. Антропологларга кўра, айнан бухорийлар замонавий сибир тоторлари зеҳниятини шакллантирган асосий компонентдир.\nСибир руслар тарафидан ишғол қилинишидан олдин Бухоро савдогарлари Сибирда Туркистондан келтирилган моллар билан баракали савдо-сотиқ билан шуғулланганига оид билгилар бор. Айнан бухорийлар Сибирда илк бор терига ишлов бериш, гиламу-шолча тўқиш каби ҳунармандчилика асос солишган.\n«Тарантасда Шарқий Россия бўйлаб 1856 йил кузидаги саёҳат», Уилям Споттисвуд, Лондон, 1857\nЯқин тарихда Тюмен, Тоболск ва Тарадаги машхур тери ва гилам дўконлари бухорийларга оид бўлгани маълум. Пировардида бухорийлар авлодларидан йирик бойлар,тадбиркору савдогарлар етишиб чиқди.\nСибирдаги чорвадор, қассоб, извошчи, аравакаш ва олтинга ишлов берувчи усталар асосан бухорий авлодлари бўлгани айтилади. Авлод алмашиш асносида бухорийлар ўзларини тоторлар деб айта бошлаган. Айни пайтда улар ўз аждодларининг Бухородаги нақшбандий пирларига бориб тақалишини алоҳида фаҳр ва ифтихор билан эслашди.\n(Мақола Сибир ўлкашунослик кутубхонаси материаллари асосида ëзилди)\ndata-title="Бухоро дарвишлари қандай қилиб Сибирни ишғол қилган эди" data-description="<img class="wp-image-196658 size-medium" src="http://eltuz.com/wp-content/uploads/2016/07/rasm1694-205x300.jpg" alt="rasm1694" width="205" height="300" /> Сибир бухорийси, "Россия империяси либослари", Эдварда Хардинг, Лондон, ..." data-image="https://eltuz.com/wp-content/uploads/2016/07/rasm1698.jpg" data-url="https://eltuz.com/dokument/196663/" data-services="facebook,odnoklassniki,twitter,telegram" data-counter="ig">


Қодировнинг қизи кутубхонани ресторанга айлантирди. Грознийликлар ғазабда | Qalampir.uz\nҚодировнинг қизи кутубхонани ресторанга айлантирди. Грознийликлар ғазабда\nОлам\t05 Январь 14:41 12213\nЧеченистон раҳбари Рамзан Қодировнинг қизи Ойша Грозний марказида "Париж" ресторанини очди.\nРестораннинг очилиши Янги йил арафасида бўлиб ўтган. Шу куни хавфсизлик чоралари кўрилган, хавфсизлик кучлари Владимир Путин проспектини ёпишган. Янги ресторан жойлашган ҳудудда аҳоли турар жойлари ҳам мавжуд бўлиб, хавфсизлик ходимлари уйларга кириш эшиклари атрофини ҳам ўраб олган. Бу эса норозиликларга сабаб бўлган. Қодиров маросимга рафиқаси Медни ва бир қатор Чечен расмийлари билан келган.\nТаъкидланганидек, ресторан 2016 йил апрель ойида ёпилган собиқ Грозний шаҳар марказий кутубхонаси биносида жойлашган. Ушбу қарор маҳаллий аҳолининг норозилигига сабаб бўлди, улар кутубхона Грозний зиёлилари учун мулоқот маркази бўлганини айтишмоқда.\n“Бино икки оғир урушдан ва Чеченистон учун энг даврдан омон қолган. Аммо урушдан кейинги вайронагарчилик йилларида ҳам уни ҳеч ким бошқа нарсага айлантирган эмас. У ўз китобхонларини қабул қилиб келаётган эди”, дейди грознийликлардан бири.\nБундан ташқари, "Париж" бу Қодировнинг Грозний марказида очган иккинчи ресторани.\nМаълумот ўрнида, Ойша Қодирова 2016 йилдан бери “Фирдавс” модалар уйининг директори бўлиб, унга 2009 йилда онаси Медни Қодированинг ташаббуси билан асос солинган. Шунингдек, у “Lady A” аёллар ички либослари дўконига ҳам эгалик қилади.\nРамзан Қодиров Ойша Қодирова\n11 Август 15:00 73668\n11 Август 11:39 72005\n11 Август 12:46 51630\n13 Август 11:50 35367\n12 Август 22:32 34125